RTCG - Radio Televizija Crne Gore - Nacionalni javni servis :: Društvo :: "Tvrdnje o pozitivnom mišljenju VK najobičniji spin"\nDŽOMIĆ SAOPŠTIO 21. 06. 2019. 20:51 >> 20:50 33\n"Tvrdnje o pozitivnom mišljenju VK najobičniji spin"\nVenecijanska komisija (VK) nije usvojila pozitivno mišljenje o Predlogu zakona o slobodi vjeroispovijesti ili uvjerenja i pravnom položaju vjerskih zajednica u Crnoj Gori, saopštili su iz Mitropolije crnogorsko-primorske (MCP), navodeći da je u pitanju „najobičniji spin“.\nIz Vlade je ranije saopšteno da je VK danas usvojila pozitivno mišljenje na Predlog zakona, konstatujući da predloženi zakonski tekst donosi značajne pozitivne promjene postojećeg zastarjelog zakonodavstva.\nKoordinator Pravnog savjeta Mitropolije crnogorsko primorske, Velibor Džomić, kazao je da je od svega što je objavljeno na portalima u Crnoj Gori, tačno da je na dnevnom redu plenarne sjednice VK bio i Predlog zakona o slobodi vjeroispovesti ili uvjerenja i pravnom položaju vjerskih zajednica.\n„Nije tačno da je usvojeno pozitivno mišljenje i u pitanju je najobičniji spin“, tvrdi Džomić.\nPrema njegovim riječima, usvojeno je mišljenje, a koliko je „pozitivno“ dovoljno govori činjenica da ima 23 stranice.\n„Jako je važno da znamo da je u pitanju mišljenje koje na 23 stranice sadrži na desetine negativnih komentara, kritika, obavezujući uputstava i kada ga čitaoci budu pažljivije čitali, kada bude objavljeno u ponedjeljak, vidjeće o čemu se zapravo radi“, kazao je Džomić.\nKako je naveo, uočljiva je činjenica da je Vlada dala saopštenje o tome i kvalifikaciju prije nego što je VK usvojila svoj dokument.\n„Dakle, sudeći po ovome, ispada da se Vlada danas javila u funkciji portparola VK, a ona to nije“, navodi se u izjavi Džomića.\nOn je rekao da VK opšti sa javnošću putem svojih saopštenja i svoje zvanične internet stranice i da će, prema njegovim informacijama, konačni tekst mišljenja biti objavljen na toj stranici u ponedjeljak.\n„Na osnovu mojih saznanja, nema nikakvog jednostranog oduzimanja crkava, džamija, rimokatoličkih samostana, župnih ureda i druge imovine nepokretne koja je u svojini crkava i vjerskih zajednica. Dakle ne samo naše Crkve, nego i Rimokatoličke crkve i Islamske zajednice“, istakao je Džomić.\nKako je naveo, intencija člana 62 i 63 i Vlade, kao predlagača, bila je da „jednostranim popisnim aktom obrišu Mitropoliju, Rimokatoličku crkvu, Islamsku zajednicu i druge crkvene i vjerske subjekte kao nosioce prava svojine i bez ikakvog postupka, dakle linearno, kompjuterski upišu državu Crnu Goru kao titulara prava svojine nad vjerskim objektima“.\n„To je bila glavna odredba Predloga zakona kojim su se zorili donosioci. Međutim, ta odredba nije prošla. Dakle, ključna odredbe 62 i 63 nisu prošle na način na koji je bilo predviđeno“, kazao je Džomić.\nPokazalo se, naveo je on, da bez sudske i administrativne procedure, upravno–pravne procedure, koja je propisana zakonom nema preknjižavanja crkvene i druge vjerske imovine. „To je ključna poruka VK“.\nPrema riječima Džomića, naravno da u mišljenju ima i pozitivnih stavova.\nOn je kazao da i MCP pohvaljuje član koji kaže da svako ima pravo na slobodu vjeroispovesti, misli, savjesti, vjeroispovesti, i da to jeste za pohvalu.\n„Ali ono što nije za pohvalu, to su ove odredbe koje su takve kakve jesu i vidjećete u ponedjeljak, kada bude objavljeno mišljenje VK da nema jednostranog preknjižavanja i oduzimanja crkava i vjerskih objekata. Vlada to nije ni eksplicitno tvrdila u saopštenju, kako se vidi, ali vidjećete da ovo što govorim je sušta istina“, naveo je Džomić.\nOn je pozvao da se „smire strasti i sačeka ponedjeljak“.\n„Biće taj dokument dostupan, ali ono što u ovom momentu znam, bila je intencija, ali VK nije podržala određene predloge eksperata. Imam stopostotno tačnu informaciju da su određena njihova mišljenja morala da budu zamijenjena prije plenarne sednice, i to što vam govorim je istina“, kazao je Džomić.\nVelibor Džomić Zakon o slobodi vjeroispovjest\n"Dijalogom rješavati otvorena pitanja"\n26. 02. 2020. 7\nMediji u Srbiji daju iskrivljenu sliku događaja u CG\n25. 02. 2020. 10\nŽele da obore proevropsku koncepciju CG\n24. 02. 2020. 16\nMolebani i litije održani i večeras\n23. 02. 2020. 55


MASTERS RIM: Novak STIGAO do DRUGE pobede u danu! Sledi DUEL sa VELIKIM rivalom\nIzvor: SrbijaDanas.com, 16.Maj.2019, 21:33\nNemac bez šansi.\nNovak Đoković je uspeo da ostvari i drugu pobedu danas na mastersu u Rimu. U osmini finala i to posle samo 63 minuta sa 2:0 (6:3, 6:0) savladao je Nemca Filipa Kolšrajbera.\nObojici je ovo bio drugi meč u danu. Đokoviće je prethodno pobedio Šapovalova (6:1, 6:3), dok je Nemac sa 6:3, 6:3 savladao Italijana Čekinata. U prvom setu brejk u drugom gemu je odlučio pobednika. Đoković je zatim pojačao ritam i rutinski priveo meč do kraja.\nProtivnik Novaka Đokovića u četvrfinalu biće Huan Martin Del Potro, koji je sa 6:4, 6:4 pobedio Norvežanina Ruda.\nSrbijaDanas.com: SAČEKUŠA ZA ŠAMPIONA: Nole je krenuo ka svlačionici, a onda je čuo... Kakav susret srpskih šampiona! (VIDEO)\nIzvor: Vesti-online.com, 17.Maj.2019, 10:47\nNovak Đoković čeka svoj naredni meč na mastersu u Rimu gde će mu protivnik biti Argentinac Huan Martin del Potro...On je na konferenciji za medije odgovarao na pitanja novinara, a jedan od njih upitao ga je da iznese svoje mišljenje o osvajanju Kupa Italije - Lacio ga je osvojio a poznato je da...


Predsjedavajući i srpski član Predsjedništva BiH Milorad Dodik izjavio je da Republici Srpskoj više nikakvo zlo ne može da čini ni visoki predstavnik, mada stalno to pokušava, ali da su njegova rješenja uvijek privremena.\nDodik je rekao da BiH ima međunarodnu superviziju i međunarodni protektorat, u kojem vlada stranac koji nije izabran.\nOn je podsjetio da je Aneks 10 Dejtonskog sporazuma uveo visokog predstavnika, koji je trebalo da bude tumač civilnog dijela sporazuma i nema izvršnu vlast, a onda su nametnuta "bonska oblašćenja" da visoki predstavnik donosi zakone.\n"Ti zakoni koje donosi visoki predstavik su neodrživi, mijenjaju Ustav BiH. Ako se promijeni ustav, onda legalizujemo sve što su uradili. Onda je sve gotovo, zatvaramo radnju. Mi Srbi to ne smijemo dozvoliti", rekao je Dodik za TV Hepi.\nOn je naveo da pripada ljudima koji ne vjeruju u BiH.\n"Srbi su samo tražili dejtonski status i to ne možemo da dobijemo", rekao je Dodik.\nOn je podsjetio da je i Venecijanska komisija rekla da je visoki predastavnik višak i da ne može zemlja u EU sa međunarodnim protektoratom, dodajući da su onda otišli još dalje u toj "zapetljanosti" i ubacili tri stranca u Ustavni sud, koji sa Bošnjacima čine većinu i donose odluke i zakone.\n"To nigdje nema. Ja sam tragao, to nigdje nema. Ako je išta dokaz suvereniteta, to je da ustavni sud mora da bude neprikosnoven", rekao je Dodik.\nDodik je ocijenio da Republika Srpska samo ozbiljnim pristupom može da sačuva svoju poziciju, želi u EU, ali da se uvaži realnost u BiH, te podsjetio na primjere Belgije, NJemačke, Austrije, koje su članice EU.\n"Mi samo tražimo da budemo vidljivi onoliko, koliko smo u Ustavu. Ako nam kažete da je evropski cilj da se odreknemo mehanizma u kojem se štitimo da nas preglasaju u BiH, onda to ne može da se desi. To nije fer ni korektno od stranaca da se toga odreknemo", rekao je Dodik, navodeći da je spreman da to kaže, bez obzira koliko EU bila moćna.\nOn je rekao da se ne zna šta nosi istorija i da li će za 50 godina da postoji EU, ili će još neke zemlje da izađu, a Srpska bi trebalo da preda neka svoja prava.\nDodik je naveo da je problem što se pokušava da se modelira BiH, da se prihvati dominacija građanskog koncepta - jedan čovjek, jedna glas, ali da je to moguće samo u dominantno jednonacionalnim zemljama, dok je u višenacionalnim to problem.\n"Postoji jedna propaganda koji ide za tim – `pusti ove priče o borbi za državu, da vidimo od čega se živi`", naveo je Dodik napominjući da se, u stvari, bez države ne može da živi.\nDodik je rekao da u kontaktima sa strancima postoji nivo do kojeg on može da priča i da oni nikada ne kažu da treba ukinuti Republiku Srpsku, ali sve rade na tome, iako pričaju da dolaze u dobroj namjeri.\n"Tačno znam šta Republika Srpska hoće, a šta neće. Hoće da bude dio dijaloga. A šta neće? Ta vrsta priča o promjeni ustava koju nam nameću, da legalizujemo neke njihove stvari koje su već učinili, a da mi samo dignemo ruku, to se neće desiti dok ja i moji ljudi sjedimo i branimo interese Srpske", rekao je Dodik.\nPrema njegovim riječima, da li će doći neka generacija koja će to uraditi, to je u rukama naroda.\n"Taj veliki demokratski svijet, pod navodnicima, stalno je očekivao da Srpska ćuti, nametali su promjene ustava. Meni nikad neće biti dosadno da govorim da ne postoji u ustavu pravosuđe, tajne službe, bilo kakvi prihodi na nivou BiH. A danas sve to ima", rekao je Dodik.\nDodik je naglasio da traži da se primijeni međunarodni ugovor, a da njemu kažu da zato ruši Dejton, što je apsurdna situacija.\n"Poznate su metode stranca `zavadi, pa vladaj`. Stranci rade najčešće subverzivno i kada djeluje da pomažu. To sam okusio na mnogim mjestima", rekao je Dodik.\nDodik je podsjetio da niko od stranaca nije reagovao na Rezoluciju SDA, u kojoj se zalažu za BiH bez Republike Srpske, sa regijama, u kojima Srbi ne bi mogli da sprovode svoju autentičnu i nacionalnu politiku, dok osude sve iz Republike Srpske na sam pomen da je BiH teška i neodrživa, da nema bazičnog konzensusa.\nGovoreći o ultimatumu visokog predstavnika Valentina Incka da se skine ploča sa imenom Radovana Karacića na Palama, Dodik je rekao da se traži od njega da tu ploču skine, ali da ta priča nije uopšte u nadležnosti Predsjedništva BiH.\n"Šta to znači ako od mene traže da fizički skinem ploču. S druge strane, u Sarajevu su ulice, škole po njihovim zločincima i to nikome ne smeta. Od stradalih Bošnjaka pokušavaju da nam nametnu priču o genocidu, a za stradanje Srba ništa. To je nedospustivo", naveo je Dodik.\nGovoreći o Srebrenici, Dodik je rekao da se o tome nije ništa pričalo do 2001. godine, pa čak ni poslije Dejtona 1996. godine, a Alija Izetbegović nije nijednom otišao u Srebrenicu, nego" ta haranga da je to genocid počinje odjednom 2001. godine dolaskom Pedija Ešdauna za visokog predstavnika".\nOn je podsjetio da je tadašnja Vlada Republike Srpske pod međunarodnim prijetnjama i pritiskom usvojila izvještaj o Srebrenici, kao i da su smjenjivani srpski političari, policajci, bez mogućnosti da se žale.\nDodik je rekao da nijedna haška presuda nije došla do ubijenih 8.700 Bošnjaka u Srebrenici, kako je pisalo u tom izvještaju, te dodao da je nemoguće da je za tih sedam srebreničkih dana pobijeno toliko ljudi, ali je taj izvještaj u Hagu korišćen kao činjenica, te da ga je kasnije Srpska poništila.\nOn je podsjetio da su u Srpskoj formirane dvije ekspertske komisije za stradanje Srba u Sarajevu i za Srebrenicu, te da je izvještaj za Sarajevo, koji su napisali najeminentniji stručnjaci iz oblasti stradanja, demografije, istorije, genocida, prezentovan i pokazao da je 11.000 Srba nestalo i ubijeno u različitim privatnim i drugim zatvorima koje je organizovala takozvana Armija BiH.\nDodik je rekao da u Sarajevu neće da objasne šta je bilo u tim logorima, jer žele da nestanu Srbi koji su prošli kroz te logore, jer postoji još živih svjedoka, a do sada niko nije otvorio nikakav proces.\n"U tom izvještaju se kaže da su Srbi kao nacionalna zajednica ugušeni i nestali u Sarajevu, što je ozbiljna kvalifikacija. Na tom prostoru je bilo 158.000 Srba, a sada nekoliko hiljada", rekao je Dodik.\nOn je naveo da su Srbi na području Sarajeva imali više od 50.000 stambenih jedinica i poslovnih objekata, a izvlači se računica da je to 50 milijardi KM bogatstva, ne računajući puteve, javne objekte, pozoršita i drugo šta je pravljeno od zajedničkih sredstava, što govori o satiranju Srba.\n"Nema niko da je odgovarao što je ubijao i opljačkao Srbe. Sud i tužilaštvo to ne rade, a Zapad, koji bi trebalo da bude pravičan, ignoriše to... Nama se Sarajevo nameće kao zajednički grad, a ulice tamo nose naziv `Zelenih beretki`, koje su masakrirale Srbe", rekao je Dodik.\nDodik je naveo da se u ime pomirenja, kao neki uzvišeni cilj, stalno poziva da se Srbi i Srpska odreknu svog identiteta.\n"Samo si dobar Srbin ako služiš njihovim interesima, da ti dozvoljavaju ne da hodaš, nego da pužeš, onda si dobar Srbin... Mi se danas ne sukobljavamo, nema fizičkih ekscesa Srba i Bošnjaka", rekao je Dodik.\nDodik i Vučić odali počast kod odra upokojenog srpskog patrijarha


Web stranica Vlade TK - Rudarima omogućeno ovjeravanje zdravstvenih knjižica\nRudarima omogućeno ovjeravanje zdravstvenih knjižica\nRudarima Rudnika „Kreka" omogućeno je ovjeravanje ljekarskih knjižica, te je dogovorena dinamika budućeg izmirivanja obaveza koje „Kreka" ima prema Zavodu zdravstvenog osiguranja Tuzlanskog kantona. Rezultat je ovo današnjeg sastanka premijera Tuzlanskog kantona Bege Gutića i ministra zdravstva Bahrudina Hadžiefendića, sa direktorom Zavoda zdravstvenog osiguranja TK Mirsadom Hodžićem i direktorom Rudnika Osmanom Blekovićem.\nPremijer Gutić je tokom sastanka akcentirao da ovjeravanje knjižica nije rezultat pritiska kojeg je Sindikat Rudnika vršio u proteklim danima.\n„Omogućavanje ovjeravanja zdravstvenih legitimacija za rudare „Kreke" je pokazatelj socijalne osjetljivosti Vlade Tuzlanskog kantona. Sindikat je socijalni partner sa poslodavcem, a ne sa Vladom, tako da je svaki njihov pritisak trebao biti usmjeren ka njihovom poslodavcu koji treba da izvršava svoje obaveze" rekao je premijer Gutić.\nNaime, do kratkotrajne obustave u ovjeri zdravstvenih knjižica za rudare došlo je jer Kreka nije ispoštovala odredbu Zakona o regulisanju dospjelih a neuplaćenih obaveza po osnovu doprinosa za zdravstveno osiguranje i osiguranje od nezaposlenosti rudnika uglja u Tuzlanskom kantonu, koja je predvidjela da će se dugovanja nastala do 31.12.2009.godine, a koja kada je Kreka u pitanju iznose nešto više od 33 miliona KM, početi izmirivati 1. januara 2018.godine.\nImajući u vidu da rudnici na području našeg kantona objektivno nisu u mogućnosti ispuniti ovu obavezu, te da bi insistiranje na tome ugrozilo poslovanje rudnika, premijer Gutić i ministar Hadžiefendić su predložili da Vlada pripremi prijedlog izmjena ovog kantonalnog Zakona u smislu prolongiranja ove obaveze za narednih pet godina.\nS druge strane direktor Bleković je izrazio spremnost da Rudnik, uz redovno izmirivanje tekućih obaveza izmiri i preostalih skoro milion KM koje su obuhvaćene ranije potpisanim protokolom o izmirivanju obaveza.


Interfoni - Koving\nVi ste na: Početna / Interfoni\nZa efikasnu komunikaciju i lakšu kontrolu pristupa objektima\nInterfonski sistemi predstavljaju najpopularniji sistem za komunikaciju u poslovnim i privatnim objektima, ali se koriste i za komunikaciju unutar ustanova kao što su bolnice i javne institucije, ili u velikim poslovnim objektima, gde kao sredstvo interne komunikacije ubrzavaju i pospešuju poslovne procese. Interfoni se postavljaju na skoro sve novoizgrađene objekte, gde služe za zaštitu objekata i ljudi unutar tih objekata od neovlašćenog pristupa.\nSavremena zaštita za moderne objekte\nU zavisnosti od vaših potreba nudimo vam širok izbor interfonskih sistema, od jednostavnih audio sistema za dvosmernu komunikaciju između posetilaca i osoba unutar objekta, pa do naprednih video interfona koji pored zvuka prenose i sliku visokog kvaliteta i mogu se integrisati sa drugim sistemima i povezati sa udaljenim centrima za nadzor.\nInterfonske jedinice vrhunskog dizajna i kvaliteta, izrađene od eloksiranog aluminijuma, su robusne i otporne na sve klimatske uslove, i opremljene su kamerama i integrisanim svetlom za noćno snimanje. Elegantni interni handsfree moduli su opremljeni kolor ekranima i pružaju visok nivo konfora i snažan osećaj sigurnosti, a tanak profil omogućuje montažu uz minimalne građevinske intervencije.\nNaše interfone na zahtev klijenata integrišemo u svako postojeće okruženje, kao nadogradnju prethodnih sistema, i uz korišćenje postojeće kablovske infrastrukture koaksijalnih, višežilnih ili Ethernet kablova.


SDA reagovala na Dodikovu sugestiju da će "popiti Drinu" - Svet - Dnevni list Danas\nPočetna » Svet » SDA reagovala na Dodikovu sugestiju da će „popiti Drinu“\n0Piše: FoNet 09. januara 2019. 14.13 Izmenjeno: 14.15\nPortal Klix.ba podseća da je u najavnom spotu intervjua sa Dodikom novosadski Centar za društvenu stabilnost istakao „dramatičan“ trenutak u kojem predsednik SNSD i predsedavajući Predsedništva BiH „pije Drinu“, odnosno čašu vode koja predstavlja granicu između BiH i Srbije.\nStranka demokratske akcije navodi da smatra da postupci i retorika Dodika nanose štetu stabilizaciji prilika, napretku BiH i rešavanju životnih problema njenih građana.\n„Iako stalno ponavlja da želi da se što pre uspostavi novi saziv Veća ministara BiH, svojim potezima i izjavama to praktično onemogućava“, ističe SDA.\nKako se navodi, Dodik izaziva tenzije nepoštovanjem zakona i odluka u čijem je donošenju učestvovala i politička partija na čijem je čelu.\nUkazuju da on to čini i pokušajima da rešavanje odnosa između Srbije i Kosova poveže sa BiH, omalovažavanjem institucija i simbola BiH i kršenjem odluka Ustavnog suda.\nTo, ocenjuju iz Stranke demokratske akcije, nikome u BiH, ali ni u regionu, ne može doneti ništa dobro.\nDodaje se da poslednjom u nizu provokacija, kojom Drinu proglašava „srpskom rekom“, Dodik duboko tone u glib velikodržavnih ideja koje su u 20. veku od te reke napravile najveću masovnu grobnicu nevinih civila, čija je jedina krivica bila što nisu Srbi.\n„U Bosni i Hercegovini ne postoje srpske, bošnjačke ili hrvatske, već samo bosanskohercegovačke reke. Jedna od njih, Drina, stogodišnja je državna granica između Bosne i Hercegovine i Srbije i tako će zauvek ostati“, poručuje SDA.\nTa stranka navodi da bi Dodiku, drugim zvaničnicima entiteta RS i pojedinim zvaničnicima RS konačno moralo postati jasno da nikada i ničim neće moći da ugroze Bosnu i Hercegovinu i njene međunarodno priznate granice.\nSvojom sadašnjom politikom jedino mogu ugroziti stabilnost celog regiona i dovesti u pitanje Dejtonski mirovni sporazum, a time i unutrašnju entitetsku strukturu BiH, kaže se u saopštenju SDA.\nPovodom 9. januara – Dana Republike Srpske (RS) u Banjaluci je počeo svečani defile u kojem učestvuje više od 500 pripadnika MUP-a RS i oko hiljadu predstavnika civilnog sektora.\ndrina, Milorad Dodik, sda, Stranka demokratske akcije


Aerodrom Beograd završava radove i nastavlja rast - Aviokarta.net\nVesti » Aerodrom Beograd završava radove i nastavlja rast\nAerodrom Beograd završava radove i nastavlja rast\nIzvanredni rezultati se nastavljaju na beogradskom aerodromu "Nikola Tesla". Rast broja putnika je nastavljen i u maju, a stopa rasta je i dalje velika.\nOvog maja na aerodromu u Beogradu je registrovano za 32 posto više poletanja i sletanja što mu je donelo za 28 posto više putnika u odnosu na maj prošle godine, koji je treba reći, takođe bio dosta dobar mesec.\nUkupno je ovog meseca na aerodromu bilo 383.993 putnika što je za 83.000 putnika više nego u istom mesecu prošle godine. Rekordan rast zabeležen je i u kargo saobraćaju gde je prihvaćeno ili poslato 926 tona robe ili za 54 posto više nego u maju 2013. I prevoz pošte je zabeležio rast od 16 posto i iznosio je 91 tonu.\nUkupan broj putnika na aerodromu "Nikola Tesla" u Beogradu u ovoj godini iznosi 1.537.240, a ako se rast nastavi ovim tempom (trenutno je +33%) beogradski aerodrom će ostvariti rekordnu godinu. Više nema sumnje da će aerodrom preći planiranu granicu od 4 miliona putnika, samo je pitanje koliko će to biti preko.\nIako je putnika i aviooperacija sve više aerodrom funkcioniše bez ikakvih problema. Da bi se povećao kapacitet pred letnju sezonu nedavno su otvorena tri nova autobuska gejta (A4a, A4b i C7) kao i dva stara koja su renovirana (C5-6), a do kraja juna će biti otvorena još dva čija rekonstrukcija i proširivanje su pri kraju (C3-4).\nZavršena je i rekonstrukcija rulne staze. Ona je puštena u rad 27. maja i avioni sada kraće čekaju na svoj red za poletanje. Tokom rekonstukcije poletno-sletna staza je korišćena i kao rulna staza i avioni su se okretali na kraju piste što je uticalo na znatno povećanje vremena potrebnog za poletanje ili sletanje po avionu.\nAir Serbia i povećanje saobraćaja\nSa druge strane gužvi na čekiranju putnika nema, osim kod Air Serbije zbog velikog broja putnika. Ova kompanija takođe beleži impozantan rast broja putnika čiji broj je u prva tri meseca ove godine povećan za 66%. Kako bi smanjili gužve na šalterima za čekiranje u Air Serbiji od aerodroma dobijaju na povremeno korišćenje i dodatne šaltere u check-in zoni 2, dok je kompletna check-in zona 3 oduvek bila rezervisana samo za letove nacionalnog avioprevoznika.\nAviokarta.net saznaje u Air Serbiji da se ubrzano radi na uvođenju online čekiranja i očekuje se da će ono uskoro biti omogućeno nakon pokretanja novog kompanijskog sajta što se očekuje u narednim danima. Takođe se razmatraju i druge opcije u vezi sa reorganizacijom šalterskog čekiranja kako bi se smanjile gužve i ubrzao protok putnika. U Air Serbiji apeluju na putnike da poštuju propisana vremena za čekiranje koja su po međunarodnim standardima i da na aerodrom dolaze dva sata pre leta. Čekiranje se zatvara 30 minuta pre planiranog poletanja i putnici koji zakasne neće moći da lete.


J. Joksimović: Visoka frekvencija odnosa Srbije i Francuske\nTanjug 16. juna 2022. 21:07\nPARIZ, 16, juna ( Tanjug) – U Kulturnom centru Srbije u Parizu večeras je otvorena izložba „Primenjena nostalgija Beograd – Pariz” koja prikazuje glavne gradove Srbije i Francuske viđene kroz objektiv fotografa Nemanje Maraša i Lor Može.\nIzložbu je u centru Pariza otvorila ministar za evrointegracije Srbije, Jandranka Joksimović, u prisustvu zamenice generalnog sekretara francuskog Ministarstva za Evropu i spoljne poslove, Karolin Ferari, ambasadorke Srbije u Francuskoj i Monaku, Nataše Marić, direktorke Kulturnog centra Srbije u Parizu, Natali Beljanski, diplomatskog kora i medija.\nJoksimović je ocenila da se ovom izložbom naglšava ”visoka frekvenicja” bilateralnih odnosa s Srbije i Francuske u oblasti kulture, ekonomije, vojne saradnje kao i strateške saradnje u obalsti evrointegarcija i evropske budućosti Srbije.\n“Srbija je pokazala da je poptpuno privržena najvišim evropskim vrednostima, da je privržena konceptu Evrope kao zajedničkom kulturnom, ekonomskom, demokratskom prostoru i prostoru mira. U narednom periodu, imajući u vidu i formiranje nove vlade, posvetićemo još više pažnje evropskom putu, da pojacamo reformski proces i pokažemo strateško partnerstvo sa svima u EU, a posebno da nastavimo uspešne sa Francuskom”, kaže Joksimović.\nMinistar evrointegracija Srbije je nagalsila da se izložba u Parizu otvara samo par dana pred sastanak lidera EU i Zapadnog Balkna u Briselu, koju je inicirao francuski predsednik Makron, a od koje se očekuje da dodnese važne poruke u svetlu teške i zahtevne geopolitičke situacije u Evropi i svetu.\n”Rat u Ukrajini je doneo nove izazove celom kontinentu, ali i skrenuo još više pažnju na ono što je neophodno uraditi na prostoru Zapadnog Balkna kako bi taj prostor bio miran, stabilan i kako bi mogao da doprinosi evropskim vrednostima”, poručila je Joksimović.\nZamenica generalnog sekretara u francuskom Ministarstvu za Evropu i spoljne poslove, Karolin Ferari, u izjavi za Tanjug navodi da izložba u Kulturnom centru Srbije u Parizu na dobar način ilustruje ”bliskost i prijateljstvo” dva glavna grada i dve države.\n”Verujem u snagu slika. Slike mogu da govore, mogu da približe ljude i mogu da im pomognu da se bolje razumeju. Ova izložba je odlična prilika da nastavimo da gradimo naše odnose na bazi prijateljstva i poverenja. Ona ilustruje i činjenicu da mi pripadamo istom evropskom porstoru zasnovanom na zajedničkoj istoriji i budućnosti”, kaže Ferari.\n”Primenjena nostalgija” je izložba koju Srbija organizuje povodom rotirajućih predsedavanja zemalja članica EU Savetom EU, gde se predstavljaju sve sličnosti evropskhi vrednosti i nacina života koji odlikuje Beograd i druge prestpnice na evropskom kontinentu.\nFotografije Beograda, prikazane na izložbi, napravila je farancuska fotografkinja, Lor Može, koja za Tanjug kaže da je inspiraciju nalazila u promenama u gradu u svetlu evropske perspektive.\n”Promene su zaista velike i moderne, a grada je ipak i dalje pun ljubavi i to me je privuklo”, navodi Može.\nSrpski fotograf, Nemanja Maraš, kaže da ima ”specijalnu vezu” sa Parizom, a najviše sličnosti između Beograda i Pariza vidi u ljudima i energiji.\n”Ako govorimo o vizuelnom, Pariz je imao sreću da je zadržao isti izgled već vekovima, dok se Beograd dosta menjao pogotovo u posllednjih 15 godina. Ako ćemo da idemo na bukvalno poređenje to su fotografije buvljaka iz Beograda i Pariza, koji su baš isti”, ocenjuje Maraš.\nIzložba fotografija Beograda i Pariza deo je novog, 21 ciklusa dugogodišnjeg projekta ”Primenjena nostalgija”, koju će posetioci u Parizu moći da vide u Kulturnom centru Srbije do 25. juna, dok će izložba u Beogradu biti postavljena naredne sedmice i trajaće do kraja meseca.


Televizija Kanal9 - Nacrt Zakona o finansiranju lokalnih samopurava treba povući iz procedure\nNacrt Zakona o finansiranju lokalnih samopurava treba povući iz procedure\nNacrt Zakona o finansiranju lokalnih samopurava treba odmah da bude povučen iz procedure, - stav je svih opština i gradova u Srbiji bez obzira koje su političke opcije na vlasti, - rekao je za Kanal 9 Saša Paunović, predsednik opštine Paraćin. Ovakvom nacrtu javno se usprotivila i Nacionalna alijansa za lokalni i ekonomski razvoj, koja je ocenila da je potrebno uraditi dodatne analize efekata primene zakona. Kako kaže predsednik opštine Paraćin, činjenica da je NALED stao na stranu opština, dodatno govori da je u pitanju veoma loš nacrt zakona.\nPredstavnici udruženja opština i gradova u Srbiji ističu da je Nacrt zakona o finansiranju lokalnih samouprava veoma loš zbog toga što, između ostalog, predviđa smanjenje lokalnih prihoda za oko 8 milijardi dinara, što bi predstavljalo dodatan minus za opštinske budžete. Ovakav zakon mogao bi da dovede do toga da opštine u Srbiji neće biti u mogućnosti da ispunjavaju obaveze prema građanima, koje im država nameće. Prema rečima predsednika opštine Paraćin, Saše Paunovića Ministarstvo finansija je za takav predlog dalo potpuno pogrešno obrazloženje.\nKao još jedan veliki nedostatak ovog nacrta predstavnici opština ocenjuju i predlog ministarstva za ukidanje nekih lokalnih javnih prihoda, kao na primer ukidanje firmarina za neke privrednike i ekološke naknade.\nKako ističe Paunović, ovo je i prvi put da je Nacionalna alijansa za lokalni ekonomski razvoj stala na stranu opština, što je još jedan pokazatelj da je ovaj nacrt loše urađen. Predstavnici opština i gradova očekuju da će resorno ministarstvo ubrzo reagovati i ponovo okupiti radnu grupu kako bi napisali nov nacrt. Za to svakako ima dovoljno vremena, s obzirom da je predviđeno da se Zakon o finansiranju lokalnih samouprava primenjuje tek od naredne godine. Ostaje pitanje da li će Vlada i Ministarstvo finansija odreagovati na predloge i zamerke.


Evrozonu 2020. čeka najniži ekonomski rast u sedam godina\nEkonomisti koje je anketirao Financial Times očekuju dalje usporavanje rasta ekonomije Evrozone u idućoj godini. Ovi rezultati potvrđuju tezu pojedinih analitičara da su monetarni podsticaji Evropske centralne banke (ECB) došli do svojih granica.\nAnketa u kojoj je učestvovalo 34 ekonomskih analitičara pokazuje da će 2020. usporavanje rasta BDP-a ući u treću godinu zaredom. U proseku analitičari iduće godine očekuju manje od jedan odsto rasta ekonomija država koje koriste evro, što bi bio najlošiji rezultat u poslednjih sedam godina. Poslovni dnevnik podseća da su procene ECB-a nešto optimističnije.\nNakon što je BDP Evrozone ove godine povećan za 1,2%, iduće godine bi trebalo da poraste 1,1%, procenjuje centralna banka. Međutim, slabašan je to rezultat u odnosu na prošlu godinu kada je ekonomija ojačala 1,8%, a o 2,4% rasta iz 2017. da se i ne govori.\nLena Komileva, glavna ekonomistkinja G+ Ekonomiksa pesimistične prognoze opravdava činjenicom da na vidiku još nema razrešenja globalnih trgovinskih napetosti, što utiče na investicije i ličnu potrošnju.\nUprkos slabljenju ekonomske aktivnosti, većina analitičara u anketi ne očekuje još labaviju monetarnu politiku ECB-a. Naime, samo njih devet očekuju dodatno snižavanje kamatnih stopa tokom iduće godine, a jedan čak očekuje i podizanje cene novca.\nPolovina anketiranih očekuje da će ECB zadržati program otkupa obveznica od 20 milijardi evra mesečno. Zanimljivo je kako dve trećine ekonomista smatra kako apel predsednice ECB-a Kristin Lagard za većim budžetskim podsticanjem ekonomija, prvenstveno u Nemačkoj, neće naići na plodno tle.\nOd 1. januara 2020. minimalna cena rada 172,54 dinara "neto", po radnom času\n- Svaki poslodavac koji je doneo odluku o uvođenju minimalne zarade, u obavezi je da zaposlenom istu isplati u visini koja se određuje na osnovu navedene odluke Vlade i koja važi za mesec u kojem se vrši isplata. Dakle, ukoliko poslodavac isplatu minimalne zarade za mesec decembar 2019. godine vrši u mesecu januaru 2020. godine, moraće da primeni novu odluku Vlade o minimalnoj ceni rada (172,54 dinara po radnom času) - navode iz Unije poslodavaca Srbije.


#WakeUpCall: Ova situacija je veliki izazov, ali i inspiracija! - PORTAL\n#WakeUpCall: Ova situacija je veliki izazov, ali i inspiracija!\nMarketing mreža iz dana u dan prati situaciju u državi i regionu u vezi sa širenjem virusa COVID-19, kao i posledicama koje struka i tržište marketinških komunikacija mogu da očekuju nakon završetka vanrednog stanja. Tim povodom pokrenuli smo kampanju #WakeUpCall i razgovarali sa direktorima agencija kako prevazići trenutnu situaciju i spasiti struku. Naša sagovornica ovoga puta bila je Jelena Jazić, Managing Director, McCann Beograd.\nRad od kuće u ovakvim okolnostima traži od svih nas dosta prilagođavanja, strpljenja i tolerancije naročito ako ste roditelji male dece. Važno je da smo se dobro organizovali i rasporedili vreme za konferencijske pozive i sam rad kako bi završili sve dnevne zadatke. Zajedno sa klijentima radimo na projektima svakog dana i sve dobro i uigrano funkcioniše i neke od prvih kamanja su već od prethodne nedelje on air.\nU razgovoru sa timom, volim da ponovim da se organizuju u manjim grupama i da sa što manje kolega organizuju video call-ove kako bi bili produktivniji i mogli nesmetano da učestvuju u diskusiji. Dodatno ih osnažujem da ukoliko imaju potrebu da popričamo o tome na koji način mogu da se što bolje organizuju u toku dana imajući u vidu sve porodične i poslovne obaveze.\nNe bih da se ponavljam zašto je važno #ostanikodkuće mogu samo da kažem da je meni važno zbog svoje dece, roditelja i da moja porodica što pre ponovo bude na okupu.\nNaša snaga su naši ljudi i njihova dobrobit je za nas na prvom mestu. Najvažnije je da su svi zdravi da čuvaju sebe i svoje porodice. Poseban izazov kada nema fizičke interakcije je ostati motivisan. Na liderima je ovde dodatni zadatak da isprate svoje članove tima, da što češće razgovaraju jer je na daljinu teško primetiti ako neko ima loš dan ili neke druge probleme. Nama u kreativnim industrijama koliki god izazov da predstvalja ova situacija, sa druge strane je velika inspiracija iz koje se svakako rađaju sjajne ideje za naše klijente ali i društvo. Ideje su naša pokretačka snaga i mi se trudimo da podstišemo naše timove da generišu što više ideja jer će se tako i zabaviti i ostati motivisani. Verujem da ćemo, kada ova kriza prođe, svi zajedno biti jači, mudriji i iskusniji, znajući da smo u teškim trenucima dokazali da smo pravi tim.\nPoslovna zajednica se angažovala preko privrednih i strukovnih udrženja. Kao aktivan učesnik u privrednom životu kroz učešće u anketama, dali smo naš doprinos kroz privredna udruženja u predlozima za koje verujem da će naići na pozitivne mere vlade. Dodatno, strukovna udruženja su se angažovala i sprovedene su konsultacije tako da očekujemo kroz nekoliko dana zajednički stav četiri strukovna udruženja koji će biti postavljeni na dva nivoa, kako mi kao struka vidimo odgovor tržišta oglašavanja u realnom vremenu i drugi nivo koji se odnosi na vreme posle krize i proaktivan odnos komunikacijske industrije u kreiranju komunikacije za dalji razvoj privrede i društva.\nTekst objavio: UrednikDatum: 03.04.2020, 00:36 03.04.2020


22/12/2020 - SDPlus\nKorona presek za 22. decembar je sledeći: u Podunavskom i Braničevskom okrugu broj novoinficiranih osoba smanjen je po opštinama i gradovima, i on iznosi manje od sto, ali je i dalje veliki pritisak na kovid ambulante. Prema najnovijim informacijama koje stižu iz Zavoda za javno zdravlje u Požarevcu i dalje najveći broj zaraženih tokom 24 sata ima Smederevo 97, Požarevac je drugi po redu sa 58 novih slučajeva zaraze, zatim slede Smederevska Palanka sa 46, Velika Plana u kojoj su registrovane 43 novinficirane osobe. Najviše registrovanih pozitivnih osoba na kovid…\nU okviru Projekta pod nazivom „ Odluka je na tebi – zajedno do zdravlja“ koji se realizuje u Domu zdravlja Smederevo i u Osipaonici a tiče se prevencije karcinoma grlića materice za žene iz seoskog područja i iz romskih sredina, organizovano je nekoliko predavanja. Implementaciju Nacionalnog programa za skrining u Srbiji finansira Evropska unija. Cilj je da se skrene pažnja na bolest koja uzima sve više maha i da se prevenira kako bi posledice po zdravlje žene bile što manje. Jedno od predavanja koje je organizovano u romskom naselju „Ubilci“ …


U GORAŽDU PROMOVISAN EU4BUSINESS PROJEKAT\nHome Vijesti U GORAŽDU PROMOVISAN EU4BUSINESS PROJEKAT\nKako bi predstavili projekat EU4Business predstavnici, Deutsche Gesellschaft fur Untemationale Zusammenarbeit (GIZ) GmbH, Razvojnog programa Ujedninjenih naroda (UNDP) i Međunarodne organizacije rada (ILO), danas su Hotelu Behar organizovali promociju pomenutog projekta u našem Gradu.\nProjekat Evropske unije – EU4Business – ima za cilj da doprinese ekonomskom rastu i otvaranju novih radnih mjesta, kroz podršku konkurentnosti i inovacijama u izvozno-orjentisanim sektorima, kao i u poljoprivredi i proizvodnji hrane, turizmu i ruralnom razvoju te poduzetništvu u BiH.\nUkupno 10 miliona eura namijenjeno je razvoju privatnog sektora u BiH putem dodjele bespovratnih sredstava. Pored direktne pomoći, EU4Buisinees projekat pružiti će i tehničku pomoć institucijama i budućim korisnicima u jačanju njihovih kapaciteta.\nDirektni korisnici projekata su firme, farmeri/poljoprivrednici i poduzetnici. EU4Business projekat će im omogućiti da bolje iskoriste svoje potencijale i povećaju konkurentnost na domaćem i stranom tržištu, kroz unapređenje tehnološke opremljenosti, inovacija i transfera znanja.\nTim EU4Business projekat će održati ukopno 6 informativno-promotivnih skupova na 6 različitih lokacija tokom oktobra 2018. godine. Na tim skupovima će potecijalnim korisnicima biti prezentirane vrste podrške koje se mogu ostvariti. Više informacija i detalja o ovim skupovima, kao i o projektu, možete naći na web stranici. www.eu4business.ba\nEU4Business projekat se provodi u periodu od aprila 2018. godine do marta 2022. godine. Ukupna vrijednost projekta je 16,1 miliona eura, a zajednički ga finansiraju Europska unija (15 miliona eura) i Savezna Republika Njemačka (1,1 milion eura).\nKako bi svojim prisustvom dao doprinos boljem informisanju i većem učešću te uključenju Gradske uprave u pomenuti projekat, današnjoj promociji prisustvovao je i gradonačelnik Goražda dr.sci. Muhamed Ramović.


Početak/Društvo/Još dve ulice u Nišu dobiće asfalt. Mašine stigle u Radansku i ulicu Save Kovačevića\nPredstavnici Grada, Gradskih opština i javnih preduzeća, obišli su danas radove na izgradnji ulice Save Kovačevića u Medoševcu i radove u ulici Radanska u Gradskoj opštini Pantelej. Ulice se rade iz godišnjeg Programa izgradnje.\nU programu izgradnje Direkcije za izgranju grada Niša su i ove dve ulice, i jedna i druga su počele da se rade pre dve nedelje. Infrastruktura je bila prioritet, imovinski odnosi su urađeni, a rok za završetak radova je 40 dana. U svim opštinama biće rađene ulice po prioritetu, rekli su predstavnici grada prilikom obilaska ovih ulica.\n„Živim ovde 70 godina, i tolika je bila borba za ovu ulicu, svi su obećavali… Kada su došle mašine, svi su se krstili da li je moguće“, rekao je jedan od stanovnika Radanske ulice Tomislav Miljković.\nŽitelji ovih ulica obraćali su se i svojim gradskim opštinama, ali i kabinetu gradonačelnice. Isticali su da na asfalt čekaju 40 godina.\n„Mi smo proveravali dokumentaciju, uvideli da imamo završene projekte i građevinske dozvole i odlučili smo da ljudima izađemo u susret. Mislim da su žitelji zadovoljni, to su ulice u kojima je urađen i vodovod i kanalizacija, takvu odluku smo doneli, isključivo ulice koje imaju vodovod i kanalizaciju mogu da se asfaltiraju, tamo gde nisu rešeni pravno imovinski odnosi potrebno je da se rešavaju, legalizacija takođe, tu posebno mislim na naselje Crveni Krst. Već razmišljamo koje bi to mogle da budu sledeće ulice koje će se raditi“, rekla je gradonačelnica Niša Dragana Sotirovski.\nOna je istakla da će se akciji uređenja putne infrastrukture ubrzo priključiti i Putevi Srbije. Oni bi trebalo da završe određene ulice u gradu koje su započete, pre svega Bulevar Cara Konstantina, Kovanlučku ulicu, koja je veoma važna, ali i deo puta od Donje Vrežine do Malčanske petlje.\n„Prioritete koje je isplanirala GO Crveni Krst za ovu godinu ostvaruju se predviđenim tempom. Završili smo veliki projekat vredan 54 miliona dinara, to je Hum-Brenica, naši sugrađani su u Humu dobili vodovodnu mrežu, trenutno se radi projekat za kanalizacionu mrežu, nakon koje će se i saobraćajnica vratiti u prvobitno stanje. Krajem jula očekujemo završetak kompletne izmene vodovodnog sistema u naselju Šljaka, završavaju se i pripreme za kanalizacionu mrežu u Popovcu. Prioriteti su za ovu opštinu i dalje voda u Rujniku, Velepolju i Humu, ali i kanalizaciona mreža u Čamurliji. Ja mislim da će ova 2021. godina, da budr radna kako u gradu tako i u našoj opštini“, istakao je predsednik GO Crveni Krst prof. dr Miroslav Milutinović.\nPredsednica GO Pantelej Nataša Stanković kazala je da se radovi u ulici Radanskoj izvode nakon brojnih inicijativa građana.\n„I druge ulice u našoj gradskoj opštini, a ima ih oko 30 asfaltiraće se jedna po jedna. Pre mesec dana je u potpunosti završena Studenička ulica, zatim put između Malče i Knez Sela, popunjavanje udarnih rupa se intenzivno radi. U saradnji sa Direkcijom za izgradnju grada, gde nije mogao da prođe asfalt uradili smo grebani asfalt, tako da zaista mogu da budem zadovoljna načinom kako se grad odnosi prema ovoj opštini“, kazala je Stanković.\nPredsedica ove oštine je najavila da je u planu da se ponovo stavi u funkciju mala bina kod Doma učenika srednjih škola i da se na toj bini, organizuje kulturno umetnički program u okviru slave Svetog Pantelejmona. T\n„To je bilo kultno mesto okupljanja svih Nišlija, održavali su se rok koncerti, na toj bini je nekada pevala i Riblja čorba i Bjelo dugme. Stavljanjem bine u funkciju ova opština ponovo će dobiti mesto na kojem će se okupljati mladi iz ovog dela grada“, zaključila je Stanković.\nInicijativa o ponovnom stavljanju u funkciju bine na teritoriji GO Pantelej, pokrenuta je nakon pisanja Niških Vesti.\nasfaltiranje Direkcija za izgradnju grada Niša GO Crveni Krst GO Pantelej


Crnadak pripadnicima OSBiH iz bh. entiteta RS: “Čestitam vam sve dolazeće praznike, a posebno 9. januar” – Haber.ba\nCrnadak pripadnicima OSBiH iz bh. entiteta RS: “Čestitam vam sve dolazeće praznike, a posebno 9. januar”\nMinistar vanjskih poslova BiH Igor Crnadak uputio je otvoreno pismo svim pripadnicima Ministarstva odbrane BiH i Oružanih snaga BiH iz bh. entiteta Republike Srpske povodom nedavne izjave predsjednika entiteta RS Milorada Dodika.\n“Povodom izjave Milorada Dodika, predsjednika (bh. entiteta) Republike Srpske, u kojoj vam je poručio “da vas ne doživljava kao naše”, kao ministar koji u Vijeću ministara BiH predstavlja (bh. entitet) Republiku Srpsku, želim vam poručiti da smatram da je ova izjava pogrešna i štetna, te da predstavlja isključivo lični stav gospodina Dodika. Uvjeravam vas da vas narod (bh. entiteta) Republike Srpske doživljava svojim, te da pripadate (bh. entitetu) Republici Srpskoj, jer vi jeste narod i dijelite sve dobro i loše sa narodom (bh. entiteta) Republike Srpske”, naveo je Crnadak.\nIstakao je da je kao nekadašnji zamjenik ministra odbrane iz srpskog naroda upoznao mnoge od pripadnika Ministarstva odbrane i Oružanih snaga BiH te se “lično uvjerio da među njima ima mnogo bivših boraca Vojske RS-a, članova porodica poginulih boraca, vrijednih i čestitih ljudi, koji samo žele da u miru rade svoj posao i da se zajedno sa drugim narodima okrenu budućnosti”, piše “Aandolu Agency”.\n“Pozivam vas da nastavite obavljati svoje dužnosti vojnika, podoficira, oficira, generala, civilnih lica i državnih službenika na profesionalan i dostojanstven način, poštujući Dejtonski sporazum i brojne ustavne i zakonske mehanizme zaštite pozicije srpskog naroda i (bh. entiteta) Republike Srpske, kao i njihove uloge u funkcionisanju sistema odbrane u BiH. Poput vaših kolega iz SIPA-e, Granične policije, OSA-e, Direkcije za koordinaciju policijskih tijela, te svih drugih iz (bh. entiteta) Republike Srpske zaposlenih u državnim institucijama, najbolje ćete pomoći svom narodu, kao i svim ostalim u BiH, odgovorno radeći svoj posao, poštujući zakone i čuvajući (bh. entitet) Republiku Srpsku. Na kraju, čestitam vam sve dolazeće praznike, a posebno 9. januar, Dan (bh. entiteta) Republike Srpske, kao dan koji mora da bude dan jedinstva u (bh. entitetu) Republici Srpskoj, a ne dan podjela”, naveo je Crnadak.\nTeme:9. januar, čestitka, Igor Crnadak, izdvojeno, Milorad Dodik, Oružane snage BiH


Državno takmičenje CKS u PP i RPPOS Beograd – Košutnjak, 14. i 15. septembar 2012. - Црвени крст Новог Сада\nCrveni krst Srbije je 14. i 15. septembra 2012. god. u Košutnjaku organizovao Državno takmičenje ekipa Crvenog krsta Srbije u pružanju prve pomoći i realističkom prikazu povreda, oboljenja i stanja. CKNS je na ovom takmičenju učestvovao sa ekipom podmlatka, ekipom omladine, ekipom realističkog prikaza povreda, obolenja i stanja, i stručnim timom (sudije, instruktori, fotografi), ukupno 30 učesnik. Na Takmičenju je učestvovalo 15 ekipa podmlatka i 15 ekipa omladine Crvenog krsta iz 25 gradova Srbije, koje su se plasirale na Državno takmičenje nakon pobeda na pokrajinskim, međuregionalnim, gradskim i opštinskim takmičenjima.\nPrvog dana – 14.septembra, održano je takmičenje u realističkom prikazu povreda, oboljenja i stanja a ekipa Crvenog krsta Novog Sada je zauzela 3 mesto.\nDrugog dana – 15.septembra, održano je takmičenje u pružanju prve pomoći a ekipa Crvenog krsta Novog Sada – Podmladak je zauzela treće mesto, dok je ekipa omladine zauzela četvrto mesto. Mladi volonteri su dostojanstveno predstavili našu Organizaciju, a sudije i prateći tim su pomogli uspešnu realizaciju ovog takmičenja.\nEkipa CKNS u realističkom prikazu,povreda i obolenja\nEkipa CKNS u pružanju prve pomoći Podmladak\nEkipa CKNS u pružanju prve pomoći Omladina


Američki oficiri razgovarali s narodom na Jarinju\nLEPOSAVIĆ - Pripadnici Kfora, koji se nalaze u bazi iznad administrativnog prelaza Jarinje razgovarali su sa predsednikom opštine Leposavić Brankom Ninićem o mogućnostima za snabdevanje svoje baze.\nFrancuski vojnici propuštaju vozila kod Brnjaka\nZUBIN POTOK - Pripadnici francuskog kontingenta Kfora propuštaju vozila preko alternativnog puta iznad administrativnog prelaza Brnjak.\nKOSOVSKA MITROVICA - Sastanak predsednika četiri opština sa severa Kosova sa komandantom Kfora generalom Erhardom Drevsom i šefom Euleksa Gzavijeom de Marnjakom, koji je počeo u 15\nStefanović: Većina srpskih zahteva neostvariva\nBEOGRAD - Šef pregovaračkog tima Beograda sa Prištinom Borislav Stefanović ocenio je da je najveći deo zahteva iznetih na skupštini četiri srpske opštine na severu Kosova i Metohije neostavriv i politički motivisan i da oni predstavljaju politički stav DSS i SNS.\nVučić pozvao Kfor da ne upotrebljava silu na severu Kosova\nBEOGRAD - Zamenik predsednika Srpske napredne stranke (SNS) Aleksandar Vučić pozvao je danas Kfor da "ni jednog sekunda" ne pokuša da upotrebi silu na severu Kosova, jer Srbi nikada nisu želeli silu, nego samo mir i da žive na svojim ognjištima.\nKfor: Testirali smo slobodu kretanja\nPRIŠTINA - Portparol Kfora Uve Movicki nije mogao ni da potvrdi, ni da demantuje informaciju da su međunarodne snage pomerile za sredu rok za uklanjanje barikada na severu Kosova.\nKforu prolaz samo za hranu\nKOSOVSKA MITROVICA - Čelnici četiri opštine na severu Kosova razmatraju mogućnost da se snagama Kfora omogući kretanje preko teritorije tih opština u cilju snabdevanja jedinica u tom delu Kosova, ali ne i puna sloboda kretanja.\nLDP protiv slanja dece na barikade\nBEOGRAD - Liberalno demokratska partija (LDP) zatražila je da se provere informacije da će na srpske barikade na severu Kosova, čije je uklanjanje najavio Kfor, biti izvedena i školska deca bez znanja roditelja.\nDačić: Uklanjanje barikada ne odgovara ni Kforu\nARILJE - Zamenik premijera i ministar unutrašnjih poslova Ivica Dačić ocenio je da bi uklanjanje barikada na severu Kosova i Metohije, što je najavio Kfor, bilo kontraproduktivno jer situacija na terenu ide u pravcu kompromisa.


Počelo snimanje filma o Petru Kočiću u našem gradu - Grad Pančevo\nPočelo snimanje filma o Petru Kočiću u našem gradu\nPočetna/Počelo snimanje filma o Petru Kočiću u našem gradu\nU sredu, 12. oktobra 2016. godine u Narodnom muzeju Pančevo održana je konferencija za novinare povodom snimanja filma o Petru Kočiću “Slepi putnik na brodu ludaka”.\nScenario za ovaj dvodelni televizijski film u produkciji RTS-a i u režiji Gorana Markovića napisao je pančevački književnik, dobitnik Andrićeve nagrade za 2015. godinu, Vule Žurić.\nDanašnjem snimanju prisustvovali su i gradonačelnik Pančeva Saša Pavlov i član Gradskog veća zadužen za kulturu i omladinu Nemanja Rotar.\nGrad Pančevo je poznat kao filmski grad i drago mi je da tu medalju dobija i potvrđuje u kontinuitetu, ne samo zbog filmova koji su snimani ranije, 1956. godine, kada je snimljen prvi film u Pančevu, nego jer je ovo jedan način brendiranja grada, što je nama jako bitno, pogotovo kada su ovako dobar reditelj i filmska ekipa naši gosti.\nReditelj Goran Marković rekao je da je radnja smeštena u prošlost, kada su, te 1916. godine, vojska i vlada bile van zemlje, te da je duševna bolnica na Guberevcu u Beogradu bila poslednja slobodna teritorija.\nMi smo hteli da od tog jednog paradoksa napravimo jednu priču koja ne bi bila samo priča o Petru Kočiću, nego i o lekarima i o malim ljudima i o bolesnicima, koji su na neki način svi postali junaci tog poslednjeg bastiona, rekao je Marković.\nReditelj je pohvalio atmosferu, stručnost, entuzijazam i požrtvovanost saradnika i glumaca i rekao da su zajedno pokušali da priči udahnu život i da, uz humor i ne samo biografske podatke, ona bude više od biografskog prikaza.\nVule Žurić rekao je da mu je ovo prvi scenario za televiziju, jer je do sada uglavnom pisao scenarija za radio i istakao da mu je drago što se snimanje odvija upravo u Pančevu i u tako odličnom sastavu.\nPrema rečima odgovornog urednika Redakcije dramskog i domaćeg serijskog programa RTS-a Marka Novakovića, ovo je druga nedelja snimanja, koje bi trebalo da traje do početka novembra meseca, nakon čega će uslediti postprodukcija.


EXPRES VESTI - Benzema: Dešamova odluka da me izbaci pod pritiskom rasista\nBenzema: Dešamova odluka da me izbaci pod pritiskom rasista\nPARIZ - Fudbaler madridskog Reala Karim Benzema izjavio je da je selektor Francuske Didije Dešam, pod pritiskom rasista, odlučio da ga izostavi sa spiska za Evropsko prvenstvo.\nDešam nije pozvao Benzemu za EURO posle skandala sa ucenjivanja saigrača iz reprezentacije Matjea Valbuene seks snimcima i suspenzije Fudbalskog saveza Francuske.\n"Dešam mora da zna da je u Francuskoj ekstremistička stranka na poslednjim izborima došla do drugog kruga. Ne znam da li je je to samo njegova odluka, oduvek sam imao dobar odnos sa Dešanom, ali i predsednikom i svima", rekao je Benzema za špansku Marku.\nPrvi centarfor novog šampiona Evrope dodao je da bi, gledano sa sportskog aspekta, trebalo da ima mesto u nacionalnoj selekciji.\n"Pojedinci su izmislili priče i teško je zaboraviti ih. Dobijam mnogo kritika u mojoj zemlji, ali i moja porodica i okruženje, kao da sam loša osoba. Verujem da ću se jednog dana vratiti u reprezentaciju. Srećan sam krajem sezone u Realu, osvojio sam Ligu šampiona, igrao dobro, iako sam mogao možda i bolje", poručio je Benzema.\nPrema njegovim rečima samo bivši saigrač Valbuena zna istinu u celom slučaju i poručio da nije govorio istinu kada je izjavio da je Benzema kriv.\nMinistar sporta Francuske Patrik Kaner istakao je da se saoseća sa Benzemom, ali da bi na tu priču trebalo da se stavi tačka.\n"Razumem Benzemino razočarenje, ali nisu prihvatljive njegove izjave o Dešamu. Pozivam na smirivanje tenzija, želim da se svi skocentrišemo na rad i uspeh reprezentacije na Evropskom prvenstvu", reči su Kanera.\nČlan socijalističke partije Francuske Benoa Hamon kazao je da je u toj zemlji primetan rast rasizma, ali da nema dokaza da se optuži Dešam.\nUz Benzemine reči stao je i legendarni francuski fudbaler Erik Katona, rekavši da je Dešam imao veliki motiv da iz reprezentacije izbaci fudbalera Reala.\nMore in this category: « Đoković prvi u istoriji zaradio 100 miliona dolara\tRukometaši poljskog Kjelcea evropski prvaci »


davanje krvi – Časopis InterFON\nObaveštavamo vas da će se akcija dobrovoljnog davanja krvi na Fakultetu organizacionih nauka održati u utorak, 12. maja 2015. godine, u periodu od 11 do 16 časova, u čitaonici fakulteta. Pozivamo sve koleginice, kolege i zaposlene da se odazovu u što većem broju i da zajedno damo dobar primer ostalima, kao štoPročitaj više…\nObaveštavamo vas da će se akcija dobrovoljnog davanja krvi na Fakultetu organizacionih nauka održati u četvrtak, 11. decembra 2014. godine, u periodu od 10 do 16 časova u sali A003. Pozivamo sve kolege da podrže ovu humanitarnu akciju i ulepšaju sebi dan, a nekome možda i ceo život. Obavezno je poneti ličnuPročitaj više…\nObaveštavamo vas da će se akcija dobrovoljnog davanja krvi na Fakultetu organizacionih nauka održati u sredu, 9. aprila 2014. godine, u periodu od 10 do 16 časova u sali A003. Pozivamo sve studente i profesore da podrže ovu humanitarnu akciju. Obavezno je poneti ličnu kartu ili indeks. Dođite u sredu,Pročitaj više…\nInstitut za transfuziju krvi u saradnji sa Nezavisnom studentskom asocijacijom i SportFON-om ovim putem Vas poziva da u SREDU, 19.3.2014. godine dođete na Fakultet organizacionih nauka i učinite jedno dobro delo, i nekom možda spasite život. Akcija će se održati u periodu od 10:00-16:00h u ČITAONICI fakulteta. Svi su dobrodošli,Pročitaj više…


Alfa Romeo i Sauber Motorsport će se ponovo udružiti povodom Svetskog šampionata Formule 1 u 2021. godinie. Partnersvo između dva najpoznatija brenda u auto-sportu počelo je 2018. godine kada se Alfa Romeo pridružio timu kao sponzor titule. Tokom tri godine operativne saradnje, tim je postigao značajne rezultate, osmom pozicijom na šampionatu dva puta i u konkurenciji da ponovo završi na ovoj poziciji 2020. godine. U skladu sa svojim starim takmičarskim duhom, Alfa Romeo je ponovo prihvatio izazov.\n„Proširenje našeg partnerstva s kompanijom Alfa Romeo pravi je pokazatelj naših namera. U Sauber-u je Alfa Romeo pronašao posvećenog partnera fokusiranog na performanse, kome može da poveri svoj brend: nama je čast da ponesemo nasleđe i prethodne uspehe brenda Alfa Romeo. Obe strane uvek su nameravale da ova saradnja ima rezultate na duge staze: u poslednje tri sezone smo položili čvrste temelje i nameravamo da uživamo u plodovima ovog rada u 2021. godini i u budućnosti.“\nMajk Menli (Mike Manley), izvršni direktor Fiat Crysler Automobiles:\n„Trke i performanse su u DNK brenda Alfa Romeo. Brend je praktično rođen na trkačkoj stazi i danas nastavljamo da se takmičimo na tehnološki najzahtevnijem nivou auto-sporta. Parnerstvo sa Sauber-om takođe omogućava našim kupcima da iskuse ekskluzivnu trkačku stručnost, kao što je u slučaju potpuno novih modela Giulia GTA i GTAm, koji koriste tehničke doprinose Sauber Engineering-a, posebno u pogledu aerodinamičnosti."\nIzgled koji je dizajnirao Centro Stiyle nosi boje italijanske zastave u pravim linijama na gornjem delu haube i na zadnjem delu automobila, koje se utapaju u temu „speed pixel“ boje za 2020. godinu i njen linearni i dinamični grafički moment.\nEkskluzivni logo povodom 110. godišnjice brenda Alfa Romeo nalazi se na istaknutom mestu, na haubi, pored poruke „Dobrodošla nazad, Imola“, čime se obeležava mesto ove staze kao jedne od najpoznatijih u okviru turneje i kao jedne od najvažnijih italijanskih staza. Od kategorija Touring i Sport do F1, Imola je uvek bila poprište velikih pobeda Alfa Romea u sve tri kategorije.\nPartnerstvo brenda Alfa Romeo i Sauber grupe doseže dalje od trka. Saradnja omogućava da se tehničko iskustvo Sauber Engineering-a prenese na proizvodnju automobila kompanije Alfa Romeo, čime se koristi znanje odeljenja Sauber-a za inženjering i aerodinamiku, kao i njihova stručnost u proizvodnji kompozita i aditiva.\nAlfa Romeo poverio je kompaniji Sauber Engineering proizvodnju većine ugljeničnih komponenti na modelima GTA i GTAm, posebno onih koje utiču na aerodinamičnost. Među njima su novi prednji branik i podesivi prednji spliter, bočni usisnici, ekstraktor, GTA spojler i GTAm aero-spojler. Giulia GTAm - zahvaljujući ručno podesivim prednjim i zadnjim spojlerima - može da prilagodi svoje aerodinamičke performanse bilo kakvoj vrsti staze ili puta, precizno odgovarajući na zahteve i preferencije vozača. Istraživanje aerodinamičnosti u vetro-tunelu nije bilo ograničeno samo na spojlere, takođe je obavljeno i za vozni sistem, koji - kao i na modelu Giulia Quadrifoglio - ima kompletnu oplatu. GTA i GTAm takođe koriste specijalni novi vazdušni ekstraktor koji može da poveća „efekat tla“ automobila, time garantujući odlično prijanjanje na put pri velikim brzinama. Konkretno, na modelu Giulia GTAm, najintenzivnija aerodinamička konfiguracija omogućava da se stvori dupli nivo pritiska u odnosu na model Giulia GTA i trostruko više u odnosu na Giulia Quadrifoglio, model koji je prethodno predstavljao referentnu tačku u segmentu.\nSto deset godina istorije na stazama širom sveta\nNakon što se pojavio 24. juna 1910. godine, brend Alfa Romeo imao je svoj zvanični debi u trkačkom svetu kada je pobedio prvu Regularity trku u Modeni. Od tada, bogato sportsko nasleđe brenda gradilo se kroz niz pobeda i podijumskim plasmanima na mnogim međunarodnim šampionatima. Veza između brenda Alfa Romeo i F1 ispisala je istoriju auto-sporta: brend Biscione - kako Alfa Romeo zovu u Italiji - osvojio je prvi Gran Pri i prvo izdanje najvažnije kategorije auto-trka 1950. godine, kada je Nino Farina bio za volanom modela Alfa Romeo Gran Premio Tipo 158 Alfetta, a taj uspeh ponovljen je 1951. godine od strane Huana Manuela Fanđa u modelu Alfetta 159. Obnavljanje ove posvećenosti takođe je idealan način da se nastavi proslava 110. godišnjice brenda.


Izvor: nova.rs/Jelena Jelovac/Lokalne novine | Obrenovac, 01.10.2018.\nKo je predsednik DS odlučiće – Branko Ružić\nPodeljena Demokratska stranka trenutno ima i dva predsednika Zorana Lutovca i Branislava Lečića, a konačna odluka o tome ko će u ovoj pravno-političkoj zavrzlami pobediti, donosi ni manje ni više nego Ministrastvo državne uprave i lokalne uprave, koju vodi gle ironije - socijalista Branko Ružić.\nUkoliko ministarstvo ne bude imalo dovoljno materijala i dokaza da utvrdi ko je pravi i legitimni predsednik stranke, Lutovac i Lečić će morati na sud i to Upravni ili Osnovni, gde će svaki morati da priloži dokaze tvrdnji da je baš on izabran da predvodi DS.\nČinjenica je da ono što se mesecima unazad dešava u ovoj stranci retko ko može da isprati i da što bi se narodski reklo – pohvata konce.\nEpilog je da DS trenutno ima dva čoveka koji se predstavljaju kao predsednici. Sa jedne strane je Zoran Lutovac koji suštinski i formalno i jeste na čelu DS, a sa druge strane je Branislav Lečić koji od izbora održanih 26. septembra zvanično predvodi struju demokrata koji traže smenu Lutovca, a koji su u međuvremenu na osnovu disciplinskih postupaka isključeni iz stranke?!\nPostavlja se pitanje šta dalje? Ko je sada predsednik DS i kako će to dokazati?\nPrvo kod Ružića, pa na sud…\nPrema informacijama koje je portal Nova.rs dobio od demokrata u takozvanom Lečićevom krilu stranke, procedura je sledeća.\nBranislav Lečić i deo demokrata koji ga sledi u narednih desetak dana zakazaće i skupštinu, na kojoj će biti izabrani stranački organi.\n” Tada će biti izabrani članovi glavnog odbora, Staturana komisija, predsednik Poliričkog saveta i Nadzorni odbor. Kad se to završi sa ovom dokumentacijom odlazi se u Ministarstvo državne uprave i lokalne samouprave, koji proveravaju dokumentaciju. Predsednik i novoizabrano rukovodstvo upisuju se u APR. Ukoliko Lutovac bude želeo to da pobije, moraće da donese dokaze. Ministarstvo procenjuje sve dokaze obe strane i ukoliko ne bude bilo u mogućnosti da utvrdi ko je tu pravi predsednik stranke, ceo slučaj odlazi na sud. Upravni ili Osnovni… “, navodi sagovornik Nova.rs.\nLutovac: Obavestićemo pratnere u Evropi\nKomentarišući mogućnost da ministarstvo koje predvodi Branko Ružić zavede Lečića kao zakonitog predstavnika DS, Zoran Lutovac u izjavi za Nova.rs navodi da nema nikakvih elemenata za takvu odluku.\n“Koliko god ta ministarstva bila u funkciji jednog čoveka, ipak ne možete ignorisati činjenice. Da biste doneli takvu odluku, vi morate da se pozovete na neke činjenice, a nijedna ne govori u prilog ljudi koji pokušavaju da otmu stranku”, ističe Lutovac i dodaje da će ukoliko se taj scenario ipak dogodi, zajedno sa svojim saradnicima obavestiti partnere DS u Evropi o stanju u stranci.\n“To bi bila potpuna negacija vladavine prava i to bi bio ogroman minus za Aleksandra Vučića i njegov režim. Uskoro će nam stići izveštaj Evropske komisije koji će sigurno biti najgori, a ovo bi bio samo doprinos tom elementarnom odsustvu prava u Srbiji”, navodi Lutovac.\nIzvršni direktor Cesida Bojan Klačar kaže da je cel asituacija oko DS vrlo zamršena, kao i dokazi koje obe strane nude, pa da nije sigurno da li će Lečić želeti ovu stvar da tera do suda.\n“Pitanje je da li će neko to želeti pravno da dokazuje ili će ostati samo u političkom planu. Da li će Branislav Lečić želeti da kao izabrani predsednik te druge struje pošalje poruku i drugom delu DS da želi da promeni politiku stranke, da ponudi neki program i tako mobiliše i njih da u nekom trenutku, na nekim sledećim izborima glasaju i oni za njega. To je relativno dugačak proces, međutim, postoji kao opcija. Druga stvar je ukoliko želi da njegov izbor za predsednika stranke dobije i pravnu formu. U tom slučaju je adresa na koju mora da se obrati Ministrastvo državne uprave i lokalne samouprave. Svaka stranka koja se registruje mora da prođe njihov proces registracije, isto važi i za promenu predsednika i rukovodstva”, zaključuje Klačar.


Politika Autor:Jelena Jelovac22. okt. 202009:52 > 15:23\nSednica Narodne skupštine na kojoj će biti izabrano novo rukovdstvo parlamenta zakazana je za 10 sati, a očekuje se da će na njoj za predsednika biti izabran Ivica Dačić, lider Socijalističke partije Srbije.\nOva sednica zapravo je nastavak konstitutivne, koja je održana pa prekinuta 3. avgusta.\n14:00 Paunović, SPS: Sve što vama smeta za Srbiju je dobro\n„Kada u negativnom kontekstu govori o Ivici Dačiću neko ko ima ambiciju da naruši suverenitet i teritorijalni integritet Srbije – onda je to glavna preporuka za njega. Sve što vama smeta za Srbiju je dobro“, rekla je Snežana Paunović, iz SPS, osvrćući se na prepodnevnu diskusiju u srpskom parlamentu.\n13:23 Podrška Jedinstvene Srbije\n„Jedinstvena Srbija podržava postavljanje Ivice Dačića na mesto predsednika Skupštine Srbije“, rekla je Marija Jevđić iz ove stranke.\n12:55 – I Glišić protiv Dačića\nVladan Glišić, samostalni poslanik protivi se postavljanju Dačića na mesto predsednika Skpštine. Kako smatra – Dačić treba da ostane na čelu Ministarstva spoljnih poslova jer je postigao uspeh u povlačenju priznanja nezavisnosti Kosova.\n„Umesto toga, povlačimo ga na protokolarnu funkciju“, obrazložio je Glišić svoj stav.\n12:47 Misala Pramenković: Nedostatak jake opozicije je otežavajuća okolnost\n„Očekujemo koraktan i konstruktivan odnos prema svim poslanicima, a posebno prema onima koji predstavljaju predstavnike manjinskih zajednica, kojih je, prema poslednjim popisima, u Srbiji jedna trećina. Otežavajuća okolnost je – nedostatak jake opozicije, to je najbolji korektiv vlasti“, rekla je Misala Pramenković iz Stranke pravde i pomirenja.\nKako je dodala – od predsednika Skupštine bi tražili da se prag za formiranje poslaničkih klubova spusti sa pet na – tri.\n12:21 Mira Petrović, PUPS, o Dačiću: Znamo se i iz dobrih i iz loših vremena\n„Smatramo da je odlukom da se Dačić predloži za predsednika Skupštine trebalo da se osnaži Skupštna i da joj se vrati težina i dostojanstvo koje treba da ima“, istakla je Mira Petrović.\n12:01 Podrška Dačiću od Saveza vojvođanskih Mađara\n„Ko je pomislio da ćemo danas raspravljati o Dačiću kao predsedniku Skupštine u 12. sazivu? Očekivali smo da će biti deo vlade, da će biti ministar. SVM podržava izbor Dačića i mislimo da je to odlično rešenje, jer je dobro da na čelu parlamenta bude neko ko ima ne samo političko, već i višedecenijsko iskustvo u parlamentu „, rekao je Balint Pastor.\n11:52 Replika Imamovića\n„Pred sobom imam koalicioni sporazum koji su 28. januara 2013. potpisali Ugljanin, Vučić i Dačić, gde se u 13 tačaka pominje ekonomski razvoj Sandžaka, decentralizacija Srbije i svi aspekti koji treba da dovedu do regionalizacije Srbije,a Sandžak do statusa nove autonomne pokrajine“, rekao je Enis Imamović.\n11:44 Dačić odgovorio na kritike\nNakon što se nekoliko poslanika iz Ugljaninove SDA i Kamberijeve Ujedinjene doline usprotivilo izboru Dačića za predsednika Skupštine, lider Socijalista je skrenuo pažnju da je Ugljanin bio ministar u Vladi čiji je on bio premijer, i da nije vodio kampanju protiv prisustva Albanaca u policiji dok je bio ministar unutrašnjih poslova.\n11: 22 „Cure“ vesti o novim ministrima\nDok traje sednica na kojoj se bira rukovodstvo Skupštine, u javnosti se pojavljuje sve više informacija o novim ministrima. Tako, kako Nova.rs saznaje, novi ministar za brigu o porodici biće Ratko Dmitrović, jedan od čelnika Šapićevog SPAS-a, a nova ministarka telekomunikacija, trgovine i turizma Tatjana Matić, potpredsednica jajićevog SDPS.\n11:00 Salve pohvala na račun novog predsednika\nNakon Imamovića, govore su držali Dačićev stranački kolega Đorše Milićević, ali i Dragan Marković Palma, koalicioni partner SPS. Obojica su veoma pohvalno govorila o Dačiću, predstavljajući njegov izbor kao korak napred.\n10: 40 Cenovnik u restoranu – redovan\n10: 26 Prvi govor vrlo žustar\nPrvi se za reč javio Enis Imamović, poslanik SDA Sulejmana Ugljanina, koji je vrlo žustro ukazao da su izbori za parlament organizovani mimo preporuka epidemiologa, i da su vlasti bili bitniji rezultati izbora od života građana. Za reč se, inače, javio po poslovniku, a njegov govor prekinula je predsedavajuća Tišma. Replicirao mu je Đorđe Milićević iz SPS, koji je rekao da nema potrebe za skandalizacijom, jer su rezultati u borbi protiv virusa navodno „vidljivi svima“.\n10:20 Sednicom predsedava Smilja Tišma\nNajstarija poslanica, Smilja Tišma (SPS) predsedava i ovom sednicom Parlamenta, do izbora predsednika Skupštine. U sali je prisutno 227 poslanika.\n10:15 Dačić: Zahvalan sam predsedniku Vučiću\n„Vi znate da sam ja uvek dobro raspoložen, a danas naročito. Očekuju nas brojne obaveze, zahvaljujem se predsedniku što me predložio, moja uloga će biti da predstavljam parlament i zalažemo se da zajedno sa predsednikom učestvujemo u stabilnosti. Već sutra kreću radnje, pa i sednica na kojoj će biti izabrana Vlada“, rekao je lider SPS novinarima pred početak sednice.\n10:00 Većina sa maskom\nKako javlja reporter Nova.rs, tek manjina poslanika ne poštuje epidemiološke mere, uglavnom sa maskama ulaze u skupštinsku salu. Izuzetak je kandidat za predsednika, koji niej nosio masku ni na ulasklu u skupštinu, ni dok je davao izjavu novinarima.\n9:50 Stigao i kandidat\n„Dobar dan, videćemo se,“ pozdravio je lider socijalista novinare okupljene u Narodnoj skupštini.\n9:45 Predsednik Dačić, potpredsednici Orlić i Božić\nNa dnevnom redu poslanika naći će se i izbor novih potpredsednika Skupštine, a iz redova Srpske napredne stranke to će biti Vladimir Orlić i Sandra Božić, saznaje Nova.rs. Dinamika izbora nove Vlade i rukovodstva parlamenta odvijaće se ubrzanim tempom u narednih nedelju dana, da bi se sve završilo u sredu – ekspozeom Ane Brnabić u Narodnoj Skupštini Srbije.\nIvan Tasovac Foto: Dragan Mujan/Nova.rs\n“Tada će se potvrditi izbor Dačića za predsednika parlamenta, a stranke će predložiti i svoje kandidate za potpredsednike. Što se tiče SNS odlučeno je da to budu Sandra Božić i Vladimir Orlić. Ostale stranke predložiće svoje kandidate”, navodi sagovornik Nova.rs.\n9:30 Stigli socijalisti, Marija Obradović…\nKako javlja reporter Nova.rs sa lica mesta, u Skupštinu su među prvima stigli Muamer Zurkolić, delegacija socijalista – Tončev i Bajatović među prvima – kao i istaknuta članica SNS Marija Obradović.\nivica dačićnarodna skupštinaSednica


Energyobserver - HRVATSKA / HRVATSKI PROIZVOĐAČ E-BICIKALA GREYP SARAĐUJE SA BLOKČEJN LIDERIMA SLOCK.IT I ENERGY WEB FOUNDATION / HRVATSKA / AUTOR: BALKAN GREEN ENERGY NEWS\nSistem plaćanja će se odnositi na transakcije između mašina, kao što su putarine, iznajmljivanje i usluge punjenja obnovljivom energijom, a uključivaće i opcije kripto valuta.\nslock.it je nemačka IoT kompanija koja povezuje uređaje sa blokčejnom, dok je EWF neprofitna organizacija koja ima za cilj primenu blokčejna u energetskom sektoru. Greyp već sarađuje sa kompanijom T-Mobile čija eSIM tehnologija omogućava konektivnost za Greyp G6 bicikl.\nŽelimo da stvorimo mrežu gde svako vozilo ima digitalni novčanik koji omogućava autonomnim mašinama da primaju uplate i iniciraju plaćanja, kako prema ljudima tako i prema drugim mašinama, rekao je Krešimir Hlede, direktor startapa Greyp, i dodao da je ovo veliki korak ka ostvarenju vizije održive budućnost.\nGlavni komercijalni direktor EWF-a Jesse Morris izjavio je da je njihova misija da rešenja zasnovana na blokčejnu ubrzaju niskougljeničnu i potrošaču okrenutu budućnost sektora električne energije.\nU narednim godinama kupci će više ulagati u mrežu nego kompanije koje obezbeđuju električnu energiju, a električna mobilnost je ključni deo tog megatrenda, istakao je on.\nOsim automatskog sistema plaćanja, Greyp je fokusiran i na širenje svoje platforme za podršku aplikacijama za rešenja u sektoru mobilnosti trećim stranama, u skladu sa vizijom generalnog direktora Mate Rimca o “budućnosti nultih emisija, bez nezgoda i bez vlasništva”.\nGreyp, koji podržavaju Porsche i Camel Group, kao i Rimac Automobili, nedavno je objavio digitalizovanu ponudu kapitala, koja omogućava malim investitorima da poseduju deo kompanije za samo 100 evra. Investicije se obavljaju na finansijskoj platformi Neufund.


VIDEO – Upozorenje u Srpskoj: Moguće političke posljedice presude Radovanu Karadžiću | BL Portal\nVIDEO – Upozorenje u Srpskoj: Moguće političke posljedice presude Radovanu Karadžiću\n18. Marta 2019. 21:50\nJedina pravična presuda koju sudsko vijeće u Hagu može da izrekne Radovanu Karadžiću jeste oslobađajuća, ili da ukine prvostepenu, dok bi osuđujuća presuda mogla čak da ima političke posljedice – upozoravaju iz Republike Srpske.\nDirektor Republičkog centra za istraživanje rata i ratnih zločina, Milorad Kojić podsjeća da su se i ranije inicijative, poput one za ukidanje 9. januara Dana Republike Srpske, pozivale na osuđujuće presude Haškog tribunala ili Suda BiH.\n“Pa i na kraju ova inicijativa koja još nije zvanična, ali koja bi mogla biti zvanična, oko ukidanja imena Republike Srpske, opet se referira na presude Haškog tribunala i presude domaćih pravosudnih institucija, što znači da će sigurno određeni politički krugovi i pokušati da tu presudu iskoriste ako bude negativna. Ako bude zasnovana na činjenicama i dokazima, ja sam siguran da će najmanje biti vraćena na ponovno suđenje ili da će prvi predsjednik Karadžić biti oslobođen”, kaže Milorad Kojić, direktor Republičkog centra za istraživanje rata, ratnih zločina i traženja nestalih lica Republike Srpske.\nI advokat Radovana Karadžiča, Goran Petronijević upozorava da je izrečena osuđujuća presuda zasnovana na kompromitovanim dokazima iz drugih procesa, pa i indicijama. Upravo se indicija i političkih odluka pribojavaju i srpski član Predsjedništva BiH Milorad Dodik i predsjednik Republike Srpske Željka Cvijanović.\n“Međunarodno sudovanje, vrlo često i ono sudovanje na nivou Bosne i Hercegovine, išlo je po jednoj matrici, uglavnom ste imali političke odluke koje su prethodno donesene, pravljen je politički okvir, a onda se pravosudnim odlukama popunjavao taj politički okvir i kao rezultat toga danas imate i ogromn o nepovjerenje kad je u pitanju sudovanje”, kaže Željka Cvijanović, predsjednik Republike Srpske.\nPrvi predsjednik Republike Srpske Radovan Karadžić 2016. godine u Hagu je proglašen krivim po 10, od ukupno 11 tačaka optužnice. Prvostepenom nepravosnažnom presudom osuđen je za zločin u Srebrenici i zločin protiv čovječnosti u BiH, ali je oslobođen optužbi za genocid u sedam opština u BiH od 1992. do 1995. godine.\nDonald Tramp: Nikada ne bih sjeo u automobil kojim upravlja kompjuter\nTeška saobraćajna nesreća kod Nove Gradiške – ljekari se bore za život trudne devetnaestogodišnje djevojke


NovaEnergija.net » G Data G Data – NovaEnergija.net\nHome Tags Posts tagged with "G Data"\nSigurnosna kompanija G DATA izveštava da je, tokom prve polovine 2015. godine, otkrivano 12 tipova novog malwarea svakog minuta. Ovo otkriće je donekle u skladu sa onim što je nedavno objavio i PandaLabs izveštaj – između aprila i juna je otkriven 21 milion novih malwarea, što u prevodu znači 230.000 dnevno, 9500 po satu, 160 po minutu i 2,66 po sekundi.\nG DATA je tokom svog procesa analize otkrila 3.045.722 nova tipa malwarea, što je za 26,6 odsto više nego u drugoj polovini 2014. godine i za 64,8 više nego u prvoj polovini prošle godine. Najveći broj tipova napada uključuje relativno bezopasne adware i PUP (Potentially Unwanted Programs), dok najčešće familije malwarea uključuju Dealply i Graftor. Najviše napada je bilo usmereno ka sektoru zdravstvene zaštite, a potom slede tehnologija i telekomunikacije, pornografski sajtovi, igre i lični blogovi. Najveći broj malicioznih sajtova, odakle su napadi započinjani, je hostovano u Americi, a potom slede Kina, Francuska i Ukrajina. G DATA je takođe uočila novi zabrinjavajući trend, a to je korišćenje bankarskih trojanaca, od kojih je najpoznatiji Swatbanker.\nSvakog minuta se otkrije 12 novih tipova malwarea was last modified: October 26th, 2015 by Žikica Milošević


Dok si spavao: Dolazak kvantnih kompjutera - New York Times\nDok si spavao: Dolazak kvantnih kompjutera\nTehnologija "Ratova zvezda" dolazi do posla pored vas. Moramo da porazgovaramo i adaptiramo se na nju\nŽeleo bih danas da ukažem na neke neverovatne tehnološke promene koje su se dogodile dok nas je predsednik Donald Tramp držao fokusiranim na sebe – promene koje će predstavljati ogroman izazov za radnike na način na koji je to bio prelazak sa farmi na fabrike.\nDve i po godine ranije, istraživao sam za knjigu koja se bavila i IBM-ovim kognitivnim kompjuterom "Votsonom" koji je usavršio upotrebu veštačke inteligenije dovoljno da pobedi šampione kviza "Opasnost!". Nakon što su mi domaćini u IBM-u pokazali "Votsona", odveli su me u sobu gde su naučnici eksperimentisali sa "kvantnim kompjuterisanjem".\nNedavno sam posetio istu laboratoriju gde su mi domaćini pokazali prvi na svetu kvantni kompjuter sa 50 kvantnih bitova, odnosno kvibitsa, koji će biti predstavljen u novembru. Možda će im biti potrebna decenija da učine kompjuter dovoljno snažnim i pouzdanim za industrijsku primenu ali je očigledno da je kvantno kompjuterisanje iz domena naučne fantastike prešlo u realnost brže nego što je bilo ko očekivao.\nKvantni kompjuteri sa svojom eksponencijalnom moći procesuiranja, biće u stanju da bez problema razbiju svaku šifru. To je još jedan razlog zašto se Kina, Američka nacionalna bezbednosna agencija, IBM, Intel, Majkrosoft i Gugl utrkuju ko će pre izgraditi upotrebljive kvantne sisteme. Univerziteti i kompanije imaju pristup na tri IBM kvantna sistema koji se nalaze na ibm.com/IBMQ i pokreću milione kvantnih programa kako bi dokazali teorije za koje ranije nije postojala dovoljna moć procesuiranja da bi se dokazale.\nPogledajte gde smo sada zahvaljujući veštačkoj inteligenciji iz digitalnih kompjutera i količini srednje i visoko sofisticiranog posla koji oni rade, a onda razmislite kako će sve to biti sa kvantnim kompjuterisanjem.\nStručnjak za obuku za rad Heder Mekgovan kaže: "U oktobru 2016, Badvajzer je prevezao tovar piva 120 milja (190 kilometara) sa praznim vozačkim sedištem... U decembru 2016. Amazon je saopštio da planira da otvori automatizovanu prodavnicu namirnica 'Amazon Go' gde će kombinacija kompjuterskog nadzora i tehnologija pratiti namirnice i naplaćivati ih mušterijama tek kada ih uzmu iz radnje. U februaru 2017, Američka banka je počela da testira ekspoziture bez zaposlenih koje nude automatizovane usluge sa pristupom čoveku, ako je potrebno, preko video-telekonferencijskog poziva."\nBiće to izazov za zemlje u razvoju, ali još veći za zemlje poput Egipta, Pakistana, Irana, Sirije, Saudijske Arabije, Kine i Indije gde je veliki broj mladih već nezaposlen zbog nedostatka obrazovanja čak i za srednje teške poslove koji se sada automatizuju.\nZbog toga mi je izvršna direktorka IBM-a Đini Rometi rekla: "Svaki posao će zahtevati neko poznavanje tehnologije i zbog toga ćemo morati da preradimo obrazovni sistem. Kurikulum K-12 je očigledan, ali će obuka odraslih – sistemi njihovog učenja – biti još važnija." Rometijeva navodi da je IBM dizajnirao "Prolaz u tehnologiju" (P-Tek) škole u saradnji sa gotovo 100 javnih srednjih i viših škola kako bi stvorio šestogodišnji program za mnoge siromašne studente. P-Tek škole imaju časove računanja i fizike uz radnu obuku. Te veštine se usavršavaju kroz mentorstvo i praksu u IBM-u i preko 300 drugih kompanija. Diplomci na kraju imaju i srednjoškolsku i diplomu više škole.\n"Stopa diplomiranja je četiri puta viša od proseka, a oni koji dobiju diplomu zarađuju i dvostruko višu platu od proseka", kaže Đini Rometi i dodaje da mnogi odu i na fakultete.\nSvaki put kada se posao prepusti mašini, "moramo da naučimo novu veštinu i na neki način proširimo svoje kapacitete kako bismo u potpunosti realizovali svoj kolaborativni potencijal", kaže Heder Mekgovan.\nObrazovanje mora da se prebaci sa "obrazovanja kao prebacivanja sadržaja na učenje kao svestan proces gde je fokus sposobnost da se nauči učenje i adaptira na zahteve posla, a ne da se stekne znanje određenih veština", objašnjava Mekgovanova. "Instruktori/nastavnici treba da se prebace sa vođenja i procenjivanja procesa transfera na pružanje društvene i emotivne podrške pojedincu koji radi na konstantnom učenju."\nSve sama naucnofantastika\n\_"a oni koji dobiju diplomu zarađuju i dvostruko višu platu od proseka\_" kada procitas ovaj deo shvatis da je kod nas i ovo naucnofantastika...\nU srpskom jeziku ne postoji rec \_"kompjuterisanje\_", ali zato ako \_"computer\_" prevedete sa \_"racunar\_", samo ce vam se kasti da se \_"computing\_" prevodi sa \_"racunarstvo\_".


PORTAL: Pajčinova i Kapisoda nađeni mrtvi\nPop pevačica Ksenija Pajčin i maneken Filip Kapisoda pronađeni mrtvi u stanu na Voždovcu. Najverovatnije reč o ubistvu i samoubistvu.\nTela Pajčinove i Kapisode sa prostrelnim ranama pronašla je majka pevačice u svom stanu u Nikšićkoj ulici. U MUP-u su naveli da je istraga u toku, ali da je najverovatnije reč o ubistvu i samoubistvu. Prema dostupnim informacijama, Filip Kapisoda je prvo ubio Pajčinovu, a potom izvršio samoubistvo.\nDirektor policije Milorad Veljović rekao je da je uviđaj i dalje u toku.\n"Pretpostavke su da je u pitanju ubistvo i samoubistvo.Potpunije činjenice daćemo tek nakon izvršenog uviđaja i same obdukcije. Po izjavi svodaka, u stanu su se začula i dva pucnja, koja su najverovatnije i bila smrtonosna za ova dva lica", rekao je Veljović.\nIspred zgrade u Nikšićkoj ulici gde su pronađena tela Kapisode i Pajčinove, okupio se veliki broj komšija, građana i estradnih zvezda.\nPolicija i dalje istražuje motiv ubistva, a detalji će biti poznati posle uviđaja. Tela manekena i estradne zvezde biće prebačeni na Institut za sudsku medicinu, gde će biti urađena obdukcija.\nKapisoda i Pajčinova su nedavno imali žučnu rasprvu. Komšije kažu da se iz njihovog stana na trećem spratu često čula svađa. Oni tvrde da je Kapisoda razvalio vrata da bi ušao u stan o čemu je policija bila obaveštena.


Tepić: Estonija nas smatra "malim Rusima" - NOVA stranka\nTepić: Estonija nas smatra “malim Rusima”\n26.06.2017 Press služba 0\nKada je reč o saradnji sa Estonijom, koja od 1. jula preuzima šestomesečno predsedavanje EU, Marinika Tepić, poslanica Nove stranke i bivša predsednica skupštinskog Odbora za evropske integracije, iskazuje bojazan da Estoniji nismo „ušli u radar“ bolje nego do sada do kada nas je smatrala „malim Rusima“.\n- Uz sve pohvale najznačajnijih donosioca odluka u EU, koje više liče na grižu savesti, na ratnu odštetu, na kosovsko obeštećenje, nego na stvarno stanje i život u zemlji Srbiji raspadnutog pravosuđa, neslobodnih izbora i pretežno toksičnih medija, lično ću se potruditi kao narodna poslanica da svim kolegama evroparlamentarcima na to ukažem, pa svakako i onima koji će donositi odluke u ime predsedavajuće Estonije. S obzirom da njihova istorija poznaje takva diktatorska iskustva, mislim da će bolje razumeti po ovo naše društvo kobno žmurenje EU na progresivnu autokratiju Vučića u fazu izuzetno opasnu po naša prava i slobode, koja nam tek predstoji – kaže ona za Danas.\nNa pitanje kako će se stvari odvijati u pogledu poglavlja 31, Tepić kaže da je sigurna da će Srbija gledati da što duže odloži pripremu i otvaranje ovog poglavlja, odnosno da ga što kasnije otvori upravo zato što je ovo poglavlje jedno od najtežih za Srbiju zbog politike i sankcija prema Rusiji u prvom redu.\n- Mislim da će EU gledati da ga što pre stavi na pregovaračku agendu. Biće to krajnje zanimljivo „nadvlačenje konopca“ – smatra Tepić.\nPrevious article\tEleković: Srbiju su okupirali lažovi, plagijatori, fantomi, kompletni idioti Next article\tSNS logika: Skuplji zakup od kupovine novih automobila


Stigla nova aplikacija za bržu realizaciju putovanja; 20% popusta za\nOsim što ćete vrlo brzo i lako kupiti autobusnu kartu u bilo kojem periodu vam zatreba, Arriva vodi brigu i o skromnom studentskom budžetu. Omogućuje vam dodatnih 20% popusta na kupnju, ionako već povoljnih, karata preko mobilne aplikacije. Popuste možete ostvariti do 5. prosinca 2018. godine, što je zapravo i najbolji period za uputiti se na željenu destinaciju s obzirom na to da kolokviji još nisu počeli, obaveze na faksu nisu toliko zagustile, a i novčanik nije toliko opustošen kao što će biti nakon Božića. Dakle, sve što trebate učiniti jest preuzeti potpuno besplatnu Arriva Croatia mobilnu aplikaciju na Google Play trgovini i bezbrižno planiranje putovanja može početi. Dodatne informacije pronađite na poveznici.


06-12-2018 11:45 Izdvojeno Srbija Politika\nDošlo se u posed originalnih dokumenata koje je komandant Vojske Republike Srpske rukom pisao, a odnose se na susrete koje je imao i razgovore koje je vodio. U jednom delu dnevnika Mladić do detalja prenosi šta se sve zbivalo na sastanku sa Brankom Tupanjcem, američkim biznismenom srpskog porekla i jednim od najbogatijih Srba u svetu, u februaru 1995. godine, u beogradskom hotelu "Moskva". Sve se događalo nekoliko meseci pre događaja u Srebrenici.\nBgd 5. 2. 1995. 20.35, Hotel "Moskva"\nIz drugostepenog sudskog veća u postupku protiv Ratka Mladića isključena su trojica sudija, i to Karmel Ađijus, Liu Daćun i Teodor Meron, koji su označeni kao pristrasni. Više o tome čitajte OVDE.\nRatko Mladić u Srebrenici 1995. godine\nKADRI VESELJI HITNO OTPUTOVAO U SAD! Sa Amerikancima pravi detaljan plan za...\nPOROŠENKO SE PRIPREMA ZA RAT: Povećavaju se grupe ukrajinskih trupa na granici sa Rusijom


Na poslednjem sastanku radne grupe predstavnici Vlade Republike Srbije i poslodavaca približili su stavove o visini minimalca i složili se da bi on mogao da bude 125 dinara po radnom satu, eventualno 127, dok su sindikati rekli da neće pristati na manje od 135 dinara.\nNaredni sastanak, kako kažu predstavnici sindikata i poslodavaca, biće održan 31. avgusta 2016. godine, kada će sve tri strane izneti konačne predloge o minimalcu, koji će zatim biti razmatrani na sednici Socijalno-ekonomskog saveta najkasnije do 15. septembra 2016. godine, kada je i poslednji rok za utvrđivanje nove minimalne cene rada.\nPotpredsednik Saveza samostalnih sindikata Srbije (SSSS) i predsednik Sindikata komunalne privrede Srbije Milan Grujić ukazuje na dobru atmosferu i razumevanje među učesnicima socijalnog dijaloga, a lično je, dodaje, uveren da će se u narednoj rundi 31. avgusta dogovoriti o zajedničkoj vrednosti minimalca koju bi predložili Socijalno ekonomskom savetu.\n"Ministarstvo rada, zapošljavanja, boračkih i socijalnih pitanja pokušava da to obrazloži makroekonomskim pokazateljima globalno gledajući celu privrednu strukturu Srbije, i pokazali su spremnost u prvom kontaktu da idu na cenu od 127 dinara po radnom satu", rekao je Grujić.\nGrujić podseća da je u članu 112 Zakona o radu ("Sl. glasnik RS", br. 24/2005, 61/2005, 54/2009, 32/2013 i 75/2014) predviđeno šest kriterijuma koji definišu minimalnu cenu rada.\nNovi sastanak radne grupe planiran je 31. avgusta kada će sve strane izneti svoje predloge koje će razmatrati na sednici Socijalno-ekonomski savet u septembru.\nOn kaže da minimalna cena predstavlja socijalnu kategoriju, a da je nemoguće ići preko onoga što su mogućnosti privrede i budžeta.\n"Minimalna zarada uvek povlači i povećanje drugih zarada i to nas vodi ka tome da trošimo više, a nemamo mogućnost da povećavamo investicije", primećuje Atanacković.\nU septembru prošle godine Vlada Republike Srbije je donela odluku da minimalna cena rada po radnom satu za 2016. godinu ostane 121 dinar. Ta cena na snazi je već dve godine.\nSindikati su tada tražili da se cena rada po radnom satu poveća na 143,5 dinara, dok su predstavnici poslodavaca i Vlade Republike Srbije bili protiv.


Juventus i Pirlo blizu dogovora - Fudbal, Top News, Transferi\nJuventus i Pirlo blizu dogovora\nAleksandar Milosavljević 06.04.2014., 10:27\nUprava Juventusa i najbolji igrač kluba iz Torina Andrea Pirlo nalaze se na korak od potpisivanja novog ugovora tako da će svi timovi koji su želeli iskusnog vezistu u svojim redovima ostati kratkih rukava.\n„Nije ostalo još mnogo detalja da dogovorimo oko novog ugovora. Kada i to bude okončano odnosno kada postignemo sporazum oko još nekih nijansi biće parafiran novi ugovor“ – rekao je Pirlo za jednu italijansku radio stanicu.\nReprezentativac Italije, koji će sasvim izvesno biti član državnog tima na predstojećem Mondijalu, u Juventus je stigao 2011. godine iz Milana i do sada je već osvojio dve titule prvaka i dva superkupa sa „starom damu“, a na putu je i ka trećem trofeju koji se dodeljuje prvaku države.\nPrethodna vest NBA Top5: Ruki Siksersa se poigrao sa odbranom Netsa (VIDEO)\nSledeća vest Bekrić: Sve je na visokom nivou u Južnoj Africi\nNBA Top5: Ruki Siksersa se poigrao sa odbranom Netsa (VIDEO)


Glavni program – Startit\nsa tvojim startapom\nZa razvoj startapa u Srbiji\nGlavni program Startit Rasta je najnapredniji startap program u Srbiji koji se oslanja na Startitovu mrežu od više od 100 domaćih i stranih mentora i preko 20 investicionih fondova sa četiri kontinenta. Sve naše iskustvo u radu sa startapima i biznisima, mrežu kontakata i pristup resursima sabrali smo u Glavni program sa željom da kreiramo najbolji i najefektivniji program namenjen najnaprednijim startapima u Srbiji. Glavni program Startit Rasta je tromesečni akcelerator za timove sa trakcijom koji su spremni da brzo rastu. Dobićete:\nIz oblasti koje su najpotrebnije\nSa najrazvijenijim i najbrže rastućim\ntržištima na svetu\nKroz 1-1 rad sa mentorima na\nPovezivanje sa najrazvijenijim i najbrže rastućim tržištima\nGlavni program je jedini startap program u Srbiji koji nudi istinsko povezivanje sa najrazvijenijim i najbrže rastućim tržištima na svetu. Naša mreža saradnika i mentora okuplja ljude iz 15 zemalja koji su duboko povezani i iskusni u svojim poslovnim zajednicama i koji svoje znanje i veze žele da stave na raspolaganje najperspektivnijim startapima iz Srbije.\nIndividualan pristup i 1-1 rad\nGlavni program okuplja 100+ mentora i 20+ investicionih fondova koji žele da se povežu i rade 1-1 sa našim startapima. Glavni program nema tipično mentorstvo gde svaki startap dobija jednog mentora sa kojim radi, već tim Glavnog programa na nedeljnim 1-1 sesijama sa svakim timom dogovara povezivanje sa odgovarajućim mentorom u zavisnosti od trenutne potrebe startapa. Imaćete priliku da steknete znanja iz oblasti u kojima srpski osnivači imaju dokazano najveći prostor za učenje: marketing, prodaja, poslovna komunikacija sa razvijenim tržištima, razvoj biznisa, finansiranje. Našu mrežu mentora ne stavljamo na raspolaganje tek tako – zato su nam potrebni timovi dokazano ispravnog karaktera i rezultata.\nGlavni program u praksi\nVeć sedam godina aktivno radimo sa srpskim startapima kroz naš akcelerator, Startap akademiju, koja je 2018. postala prvi partner globalne mreže Google Launchpad (sada Google for Startups) u Evropi. Sada smo odlučili da naš akcelerator izdignemo na novi nivo i prilagodimo ga potrebama još naprednijih timova, a sa tim je došla i promena imena, iz Startap akademija u Glavni program Startit Rasta.\nUradili smo temeljan customer development sa alumnistima naših prethodnih programa i mentorima i tako redizajnirali koncept da bismo bili sigurni da je ekstremno fokusiran na stvari za koje znamo da imaju najviše vrednosti za timove\nPovećali smo kriterijume — samo dobre ekipe sa trakcijom\nProgram više nije one-size-fits-all, sa svakim timom radimo individualno\nNemamo predavanja, program funkcioniše kroz nedeljna viđanja (1-1 i grupna)\nProgram traje dva i po meseca i završava se Demo day-om na kom timovi pitchuju pred investitorima i ljudima iz industrije\nNajbolji timovi dobijaju grant od 20.000 evra od Telekoma Srbija u okviru programa “mts startap ubrzanje”\nGlavni program je naš najnapredniji akceleratorski program do sada, sa ograničenim brojem slotova za timove. Svakako vas pozivamo da se prijavite na program kako bismo mogli da vas povezujemo sa svim prilikama za startape na kojima radi tim Startit Rasta.\nS obzirom na situaciju sa korona virusom, početak programa se odlaže do daljnjeg. Prijave će biti otvorene, a svi timovi na vreme obavešteni o početku programa.


klub lepota života Archives - Lepota Života\nTag Archives: klub lepota života\nNekada „’Gledam, mislim i osećam – dakle postojim’ mogla bi biti parafraza Dekartovog aksioma u slučaju četiri mlade autorke predstavljene na ovoj izložbi.“ Rečenica kojom sam počela tekst u katalogu moje prve autorske izložbe u, tadašnjoj, galeriji Dannia Art i mog ozbiljnog i ličnog susreta sa radom vajarke Dragane Ilić. Bilo je to septembra 1993. […]\nEnigma srpskog slikarstva Otac Italijan, kompozitor i pisac iz Parme, majka pijanistkinja iz Požarevca. Bruno Barili i Danica Pavlović upoznali su se za vreme njenih studija, zavoleli, venčali i dobili ćerku Milenu – slikarku. Milena Pavlović Barili dugo je bila tajna za istoričare i ljubitelje umetnosti u Srbiji. Sve do 50-tih godina prošlog veka […]


Naš CEO donosi dobre vesti: Pripremanje za novu finansijsku godinu | GOJYSK.com\nJan Bøgh, President i CEO, JYSK.\nProšle nedelje sam imao zadovoljstvo da se upoznam sa članovima JYSKovog rukovodećeg tima i rukovodećim timovima u zemljama prilikom uvodnog sastanka povodom godišnje strategije u hotelu HimmerLand u Danskoj.\nKao i uvek, bio sam oduševljen energijom i posvećenošću svih kolega iz JYSKa. Radujem se finansijskoj godini 2023. i svim izazovima koje ona nosi sa sobom, a s kojima ćemo se sigurno suočiti.\nNa primer, stopa nezaposlenosti je niska i zbog toga je neophodno da JYSK može da privuče i zadrži zaposlene.\nTo podrazumeva povećanje broja potencijalnih zaposlenih tako što vodimo računa o tome da je JYSK atraktivno radno mesto za sve, pošto je važno da zaposleni i rukovodstvo JYSKa odslikavaju društvo kojem pripadamo.\nTo ćemo učiniti tako što ćemo se uveriti da su muškarci i žene potpuno ravnopravni u JYSKu, ali i tako što ćemo osigurati da je JYSK atraktivno radno mesto za sve, bez obzira na njihovu rasu, veru, seksualnu orijentaciju i sve etikete kojima se nekada služimo da opisujemo ljude.\nOčekuje nas inflacija\nNiska stopa nezaposlenosti ujedno podrazumeva inflaciju i to je u aktuelnoj situaciji nešto što utiče na sve nas zato što brojni raznovrsni faktori doprinose pogoršanju situacije.\nDakle, inflacija je bila visoka i pre rata u Ukrajini, što je dodatno povećalo pritisak.\nŽelim da pojasnim da je ljudska tragedija ubedljivo najgora posledica svakog rata i da nam je bilo veliko zadovoljstvo da fizički upoznamo kolege iz Ukrajine i da čujemo obraćanje Ievgeniija Ivanytsia, Country Managera u Ukrajini, u hotelu HimmerLand, iako se to desilo veoma tužnim povodom.\nMeđutim, sa poslovne perspektive, neophodno je da imamo u vidu i finansijske implikacije.\nMislim da je očekivano reći da niko ne može da predvidi kako će se svetska ekonomija razvijati u predstojećim godinama. Međutim, u ovom trenutku je prilično jasno da će za JYSK sada biti bitnije nego ikada da klijentima pruži sjajnu ponudu.\nSve to moramo da obavimo bez gubitka fokusa na druge brojne projekte koji su takođe od velikog značaja za JYSK.\nI dalje moramo da poradimo na brojnim stvarima kako bismo postali jedna potpuno integrisana kompanija: jedan JYSK. Takođe, moramo neprestano da razvijamo poslovanje kako bismo zadovoljili zahteve budućih klijenata.\nTo obuhvata zahteve u vezi sa sveobuhvatnim kanalom i fleksibilnošću, ali i fokus na unapređenu održivost i napore na smanjenju ekološkog otiska.\nOvo je potpuno očekivano za kompaniju naše veličine i to je sasvim pravično.\nZato mislim da je veoma važno da imam mogućnost da pogledam u oči menadžere u JYSKu i da dostignemo saglasnost o akcijama u predstojećoj finansijskoj godini. Ovo radimo kako bismo delili osećaj posvećenosti i uverili se da svi razumeju u kojem se pravcu krećemo onog trenutka kada finansijska godina započne, to jest, 1. septembra.\nDo tog trenutka, svaki rukovodeći tim u zemlji i svaki rukovodeći tim u odeljenju imaju obavezu da se uvere da je celokupna strategija transformisana u konkretne planove i akcije, što svima nama omogućava da doprinesemo JYSKovom uspehu tako što ćemo biti najbolji u svom poslu.\nVeć godinama pokazujemo da smo sposobni za to, tako da ne sumnjam da ćemo uspeti u svojim namerama ponovo.


Početkom oktobra će biti završena nova bolnica u Istočnom Sarajevu\nPočetkom oktobra biće završena nova zgrada Bolnice u Istočnom Sarajevu i do sada je urađeno oko 65 odsto građevinskih radova, rečeno je danas tokom posjete gradilištu ministra zdravlja i socijalne zaštite Republike Srpske Dragana Bogdanića.\n"Tražim da to bude završeno početkom oktobra", rekao je Bogdanić novinarima i dodao da vrijednost ovog projekta "ključ u ruke" ostaje nepromijenjena i iznosi 55 miliona KM.\nBogdanić je, nakon sastanka sa direktorom Bolnice Istočno Sarajevo Goranom Todorovićem i obilaska gradilišta, istakao da se potpisani ugovor ne mijenja, da je zadovoljan do sada urađenim, te da će biti rigorozni prilikom provjere kvaliteta izvedenih radova.\n"Menadžmentu bolnice sam podvukao da radi na edukaciji dovoljnog broja kadra, da nađe adekvatan kadar, ako ga nema u ovoj zdravstvenoj ustanovi, da to bude saradnja sa drugim zdravstvenim ustanovama iz Republike Srpske i Srbije", rekao je Bogdanić.\nPrema njegovim riječima, cilj je da nakon otvaranja ova bolnica bude potpuno funkcionalna, prepoznatljiva po svom kvalitetu, kadru i uslugama koje pruža, jer Sarajevsko-romanijska regija to zaslužuje nakon decenija čekanja.\nBogdanić je poručio da će Ministarstvo zdravlja i socijalne zaštite Republike Srpske pružiti svaku vrstu pomoći, jer želi da ovo bude reprezentativna bolnica, ne samo za ovu regiju, već za Republiku Srpsku i šire.\nTodorović je naglasio da gradnja nove zgrade Bolnice dobro napreduje, da se sve radi kvalitetno i da se ide ispred predviđenog roka.\n"Početkom oktobra imaćemo bolnicu za otvaranje i tada očekujem i prve pacijente", istakao je Todorović i dodao da će to u narednim decenijama biti jedna funkcionalna cjelina povezana sa novootvorenom poliklinikom.\nTodorović podsjeća da se već više od godinu dana pripremaju da kadrovski isprate otvaranje nove zgrade Bolnice, da je napravljen plan koji vodi Ministarstvo zdravlja i socijalne zaštite u vezi sa specijalizacijama, subspecijalizacijama, prijemima mladih ljekara, neki su već na edukacijama, te se nada da će vrhunsku opremu koju dobiju znati da upotrijebe na opšte dobro pacijenata.\nRade Marković, vlasnik firme "Marković invest" koja je izvođač radova, istakao je da se radovi izvode i prije planiranog roka, da su sva oprema i materijal nabavljeni i plaćeni, te da će objekat biti završen do početka oktobra.\nMarković naglašava da je urađeno oko 65 odsto građevinskih radova, a sada je ostalo da se rade mašinske i elektroinstalacije.


"Englezi" od malih nogu - Istinomer\n„Englezi“ od malih nogu\nGradska sekretarka za dečiju zaštitu Beograda o uvođenju engleskog jezika u predškolske ustanove. (24 sata, 25. 6. 2010. godine)\n„Od 15. septembra u svim vrtićima uvodi se i besplatan program učenja engleskog jezika za decu uzrasta od pet godina.“\nGradska sekretarka je objasnila da u vrtićima već postoje časovi engleskog jezika koji se plaćaju, ali da se od jeseni oni neće dodatno plaćati, već će ulaziti u cenu koju roditelji već plaćaju za boravak dece.\n„Nemaju svi roditelji mogućnost da svojoj deci omoguće i plate učenje stranog jezika i samim tim ta vrsta obrazovanja nije bila dostupna za svu decu. Ovim programom ta mogućnost postaje jednaka za sve.“\n24 sata, 25. 6. 2010. godine\nJovčićeva je uskoro dodala da predškolske ustanove imaju kadar za održavanje nastave.\n„U mnogim predškolskim ustanovama već postoje vaspitačice koje su završile kurseve engleskog jezika i položile sve potrebne testove koji su potrebni za rad sa ovim uzrastom. Ukoliko se bude javila potreba, ustanove će raspisati konkurs za prijem novih.“\nBlic, 1. 7. 2010. godine\nČasovi engleskog jezika za 18 hiljada beogradskih mališana počeli su da se održavaju u novembru 2010. godine.\n„Program engleskog za starije predškolce sada je redovna aktivnost u svim vrtićima, koju roditelji dodatno ne plaćaju, i odvija se po preporuci Zavoda za unapređivanje obrazovanja i vaspitanja.“\ngradska sekretarka za dečiju zaštitu Ljiljana Jovčić, Blic, 20. 1. 2011. godine\nIako je održavanje nastave najavljivao za septembar, a počelo dva meseca kasnije, Istinomer pozdravlja inicijativu Sekretarijata za dečiju zaštitu i obećanje Ljiljane Jovčić ocenjuje kao ispunjeno.\nvrtići deca Beograd obrazovanje obdaništa strani jezici


Energetska zajednica pokrenula postupke protiv Albanije, BiH i Ukrajine zbog nerazdvajanja ODS-a\nSekretarijat Energetske zajednice (EZ) pokrenuo je preliminarne procedure za rešavanje sporova sa Albanijom, Bosnom i Hercegovinom i Ukrajinom zbog neispunjavanja obaveza iz Ugovora o EZ da pravno i funkcionalno razdvoje operatore distributivnih sistema (ODS) za električnu energiju.\n“Sekretarijat EZ pokrenuo je ex officio preliminarne procedure za rešavanje sporova sa Albanijom, BiH i Ukrajinom zbog nerazdvajanja operatora distributivnih sistema za električnu energiju”, naveo je u saopštenju Sekretarijat EZ.\nTri države nisu ispunile obaveze iz Ugovora o EZ u potpunosti, delimično ili nepravilno, jer nisu prenele odredbe o razdvajanju iz Trećeg energetskog paketa u nacionalno zakonodavstvo i nisu preduzele mere za pravno i funkcionalno razdvajanje operatora distributivnih sistema u praksi.\nPrema tvrdnjama Sekretarijata EZ u otvorenim pismima, koje je poslala Albaniji, BiH i Ukrajini, operatori distributivnog sistema još imaju potpuno integrisane pravne i funkcionalne strukture upravljanja za distribuciju i snabdevanje električnom energijom.\nAlbanija nije usvojila odredbe iz Direktive o električnoj energiji o pravnom i funkcionalnom razdvajanju ODS-a do 1. januara 2015. godine, roka koji predviđa acquis, nije usvojila odredbe Direktive o nezavisnom donošenju odluka ODS-a i određivanju službenika i programa za usklađivanje i nije u propisanom roku usvojila nacionalne mere za osiguranje pravnog i funkcionalnog razdvajanja nacionalnog ODS-a OShEE u praksi.\nI BiH nije usvojila odredbe iz Direktive o električnoj energiji o određivanju službenika i programa za usklađivanje sa propisima u Federaciji BiH do 1. januara 2015. godine, nije usvojila odredbe Direktive o pravnom i funkcionalnom razdvajanju ODS-a u Republici Srpskoj u skladu sa istim rokom i nije u propisanom roku usvojila mere za pravno i funkcionalno razdvajanje Elektroprivede BiH Sarajevo, Elektroprivede HZHB Mostar i Elektropriveda Republike Srpske u praksi.\nUkrajina, takođe, nije usvojila odredbe Direktive o električnoj energiji o pravnom i funkcionalnom razdvajanju ODS-a za električnu energiju do 1. januara 2015. godine i nije usvojila u roku mere za osiguranje pravnog i funkcionalnog razdvajanja nacionalnog ODS-a za električnu energiju u praksi.\nCilj otvorenih pisama je da tri države dobiju priliku da odgovore na tvrdnje o kršenju zakona EZ.\nTagovi: acquis, Energetska zajednica, operator distributivnog sistema, Treći energetski paket\nPočetna » Vesti » Električna energija » Energetska zajednica pokrenula postupke protiv Albanije, BiH i Ukrajine zbog nerazdvajanja ODS-a